Tramp: BG i PR dogovorili normalizaciju ekonomskih odnosa - TV ZONA PLUS - HD\nTramp: BG i PR dogovorili normalizaciju ekonomskih odnosa\nFriday, 4 September, 2020 Friday, 4 September, 2020 3 min read Redakcija TV Zona Plus\nVAŠINGTON, 4. septembra (Tanjug) – Američki predsednik Donald Tramp čestitao je danas predsedniku Srbije Aleksandru Vučiću na tome što je najavio da će ambasada Srbije u Izraelu biti premeštena u Jerusalim do jula naredne godine.\n“To je hrabar i istorijski potez!”, naveo je Tramp na Tviteru.\nBela kuća:Istorijska prekretnica između Beograda i Prištine\nTramp: Istorijski sporazum\nVAŠINGTON, 4. septembra (Tanjug) – Predsednik SAD Donald Tramp ocenio je današnje potpisivanje ekonomskih sporazuma između Beograda i Prištine u Vašingtonu istorijskim i najavio posetu Srbiji i tzv. Kosovu.\nTramp je, pred ceremoniju potpisivanja sporazuma, rekao da su predsednik Srbije Aleksandar Vučić i kosovski premijer Avdulah Hoti veoma hrabri lideri koji su u Vašington došli da finalizuju dogovor o tome kako da učine Balkan neverovatnim regionom.\nOni su ovim sporazumom učinili svet bezbednijim, naglasio je on.\n„Ponosni smo na ova dva hrabra lidera i sporazum. Radujem se daljoj saradnji i mogu reći da ću u bliskoj budućnosti posetiti Srbiju i Kosovo“, najavio je Tramp.\nOn je preneo da su se Srbija i Kosovo obavezale na normalizaciju ekonomskih odnosa.\nUkazao je da se radi dugo na rešavanju ovog konflikta, više decenija, a da je njegova administracija predložila novi način pristupa u cilju da se problemi prebrode.\n„Veliki prodor je postignut, za koji niko nije mislio da će se dogoditi“, konstatovao je Tramp.\nUkazao je da u SAD živi mnogo ljudi iz Srbije i sa tzv. Kosova, koji vole svoju zemlju i da je i zbog njih dobro da je postignut sporazum.\nPreneo je da su Izrael i Kosovo dogovorili uspostavljanje diplomatskih odnosa, a da je Srbija obećala otvaranja kancelarije Privredne komore ovog meseca u Jerusalimu, kao i izmeštanje ambasade u taj grad u julu.\nGodrfi o sporazumu: Istorijski trenutak, čestitam\nBEOGRAD, 4. septembra (Tanjug) – Ambasador SAD u Srbiji Entoni Godfri čestitao je danas predsedniku Srbije Aleksandru Vučiću potpisivanje sporazuma sa Prištinom, ali i za odgovorno državničko držanje, podršku i približavanje Srbije evropskoj budućnosti.\nGodfri je svoju video izjavu objavio na Tviter nalogu uz poruku:\n“Zaista istorijski trenutak, čestitam!”.\nAmerički predsednik Donald Tramp rekao je danas u Beloj kući da su SE “Srbija i Kosovo saglasili da normalizuju ekonomske odnose” i pozdravio, kako Je naveo “ogoman pomak”, postignut više od decenije nakon što je južna srpska pokrajina porglasila nezavisnost.\nTramp je govoreći u Ovalnoj sobi pred sastanak sa najvišim zvaničnicima Beograda i Prištine rekao da se Srbija saglasila da premesti ambasadu iz Tel Aviva u Jerusalim, a da su se “Kosovo i Izrel dogovorili da normalizuju odnose i uspostave diplomatske veze”.\nDonald Tramp, predsednik Srbije Aleksandar Vučić, sporazum Beograda i Prištine\nBG i PR sklopili ekonomski sporazm,potpisali s Trampom (VIDEO)\nVučić: I dalje velike razlike, ali sporazum veliki korak


Nelson i Sattler sutra u Mostaru – Raport.ba\nNelson i Sattler sutra u Mostaru\n19.12.2020 11:35 Autor: Raport.ba\nAmbasador Sjedinjenih Američkih Država u Bosni i Herecgovini Eric Nelson i šef Delegacije Evropske unije u Bosni i Hercegovini i specijalni predstavnik EU u BiH Johann Sattler posjetit će u nedjelju, 20. decembra, Pozivni centar Koalicije za slobodne i poštene izbore “Pod lupom” u Hotelu Mepas u Mostaru.\nIzjave za medije planirane su u 14:50 sati u Dvorani Princess u Hotelu Mepas, najavljeno je iz Koalicije “Pod lupom”.\nMediji koji budu prisustvovali posjetama ambasadora koje će početi u 14:30 sati, moći će snimati ambasadorove obilaske Pozivnog centra Koalicije “Pod lupom”, stoji u saopćenju.\nTagovi: Eric Nelson Johann Sattler Mostar\nUništen displej u Mostaru na kojem su bile poruke podrške generalu Atifu Dudakoviću\nPolicajci navodno pretukli mladića u Mostaru. On kaže da je samo kršio mjere\nMostarci će nakon 12 godina glasati. Ovo su osnovne informacije\nSDA: Naša stranka mora objasniti šta se desilo preko vikenda i čime ih je HDZ „ubijedio“\nRaznijeli bankomat u Mostaru, al' nisu znali kako do para\nOd jutros potpuno obustavljen gradski prijevoz u Kantonu Sarajevo i Mostaru


Vesti online / Sport / Fudbal / Ukrajinci kažnjeni zbog paljenja srpske zastave\nNije precizirano, ali se pretpostavlja da je u pitanju incident kada je grupa navijaca zapalila srpsku zastavu tokom utakmice koja je odigrana 15. novembra i završena pobedom domaćeg tima 2:0.\nSankcionisani su i FS Grčke i Bosne i Hercegovine zbog niza incidenata na utakmici (1:1) u Atini u kvalifikacijama za Svetsko prvenstvo u Rusiji 2018. godine. Grci su kažnjeni sa 80.000 franaka posle transparenta navijača "Nož, žica, Srebrenica", a BiH sa 25.000 zbog izazivanja nereda pristalica i paljenja baklji.\nFIFA nije imala milosti ni prema reprezentacijama sa Ostrva jer su obeleževale "Dan primirja" u čast žrtvama Prvog Svetskog rata, iako je Engleskoj, Velsu, Škotskoj, Severnoj i Republici Irskoj zabranila političke poruke. Velšani su na meču protiv Srbije nosili crni flor i na video bimu istakli cvet maka, za šta su kažnjeni 20.000 franaka, dok su iz sličnog razloga sankcionisani Engleska (45.000), Škotska (20.000), Severna Irska (15.000) i Republika Irska (5.000) tokom utakmica u novembru.


Makronova pobeda koja otvara nove probleme za Evropsku uniju (video) - Sputnjik Srbija\n16:11 07 Mart 2021\nMakronova pobeda koja otvara nove probleme za Evropsku uniju (video)\n07:04 07.07.2019 (osveženo 09:41 07.07.2019) Preuzmite kraći link\nKada su, krajem maja, građani Evropske unije na izborima za Evropski parlament glasali za Manfreda Vebera, Fransa Timermansa i ostale špicen kandidate za predsednika nove Evropske komisije, ni slutili nisu da zapravo glasaju da na to mesto dođe Ursula fon der Lejen — iz prostog razloga što ona uopšte i nije bila kandidat.\nPa ipak, bez obzira na tu okolnost, koja bi u normalnom demokratskom poretku predstavljala popriličnu prepreku, upravo će nemačka ministarka odbrane zameniti Žan-Kloda Junkera na čelu Evropske komisije, naravno, pod uslovom da Evropski parlament kroz desetak dana potvrdi njenu nominaciju.\nPobeda Ursule fon der Lejen na izborima na kojima nije učestvovala, utoliko je problematičnija što personifikuje trijumf upravo one prakse dilova iza zatvorenih vrata, koja je trebalo da bude prevaziđena u minulom izbornom procesu.\nZato je, uostalom, i bio formulisan koncept špicen kandidata, vodećih kandidata evropskih političkih grupa za mesto šefa Evropske komisije. Na kraju su svi oni poraženi, a sa njima kolateralno i demokratski izražena volja građana Evropske unije.\nNeočekivanom trijumfu fon der Lejenove prethodio je poraz njene šefice, nemačke kancelarke Angele Merkel, koja na čelo Komisije uopšte i nije pokušala da progura sopstvenog kandidata, Manfreda Vebera, već njegovog socijaldemokratskog rivala Fransa Timermansa i u tome nije uspela zbog pobune u njenoj Evropskoj narodnoj partiji.\nKao da su neki delovi Unije ravnopravniji od drugih\nUsledili su teški noćni pregovori iza zatvorenih vrata, cenkanje kao na pijaci i na kraju, dil zbog koga bi „Evropska unija mogla da plati visoku cenu“, kako prognozira proevropski magazin „Politiko“, jer se još jednom u praksi pokazalo da mišljenje građana Evropske unije nema mnogo uticaja na odluke koje se donose u Briselu.\nPoljubac za dobrodošlicu: Šta možemo da očekujemo od Ursule fon der Lejen umesto Žan-Kloda Junkera\nA to se građanima Unije baš i ne dopada.\nElem, osim funkcije novog šefa Evropske komisije, iza zatvorenih vrata je dogovorena i raspodela ostalih ključnih pozicija. Na čelo Evropske centralne banke treba da dođe direktorka MMF-a Kristin Lagard, na čelu Evropskog saveta će umesto Donalda Tuska biti Šarl Mišel, dok bi novi šef evropske diplomatije umesto Federike Mogerini trebalo da postane Žozep Borel. Nemica, Francuskinja, Belgijanac i Španac, uz Italijana Davida Sasolija na mestu predsednika Evropskog parlamenta — kao da su neki delovi Unije ravnopravniji od drugih, jer ni na jednoj od najvažnijih funkcija nema nikoga iz zemalja Centralne i Istočne Evrope.\nKako su tekli mali noćni pregovori u Briselu i šta su zapravo doneli Evropskoj uniji? Šta možemo da očekujemo od Ursule fon der Lejen umesto Žan-Kloda Junkera, osim manje sklonosti alkoholu, a šta od Žozepa Borela u kontekstu dijaloga Beograda i Prištine, za koji nismo sigurni da i dalje postoji?\nO ovim su pitanjima u „Novom Sputnjik poretku“ govorili diplomata Zoran Milivojević i saradnik Instituta za političke studije Dušan Gujaničić.\nNenadanu nominaciju Ursule fon der Lejen bivši potpredsednik Evropske komisije, Nemac Ginter Verhojgen opisuje kao „prevaru i obmanu birača“: „Ako ste želeli da izmislite način da još više razbijete iluzije o demokratiji i politici u Evropi, uradili biste upravo ovo što se sad dogodilo. Šteta je velika i posledice još ne mogu da se predvide.“\n„Ovo je potvrda dubine krize u kojoj se nalazi Evropska unija, čiji rezultat su bili i izbori koji su doneli promenu odnosa snaga na političkoj sceni — desni i levi centar, posle 50 godina, više nemaju većinu kojom će utvrđivati politiku i kadrovska rešenja unutar EU“, komentariše Zoran Milivojević, ukazujući da i izbor Šarla Mišela simbolizuje tu krizu — njegova vlada je u Belgiji izgubila većinu, a on sad dolazi na čelo Evropskog saveta.\n„Fon der Lejenova je naš najslabiji ministar“\nPrilično bizarno deluje i podatak da su Fon der Lejenovu podržale sve članice Unije, osim Nemačke koja je bila uzdržana.\nPritom, „Špiglova“ istraživanja javnog mnjenja pokazuju da je ona druga otpozadi po popularnosti među ministrima u nemačkoj vladi, nekadašnji predsednik Evropskog parlamenta Martin Šulc tvituje: „Fon der Lejenova je naš najslabiji ministar. I to je, izgleda, dovoljno da postane predsednik Komisije.“, a uz to je u toku i istraga u Bundestagu zbog navodnih finansijskih mahinacija u okviru njenog Ministarstva. Takođe, izveštaj Bundestaga o stanju Bundesvera, objavljen u januaru, opisao je situaciju u nemačkoj vojsci kao katastrofalnu...\n„Sve to samo po sebi dovoljno govori o načinu na koji je odabran budući predsednik Evropske komisije“, kaže Dušan Gujaničić. „Način izbora i odabir kandidata daju dodatne argumente kritičarima Evropske unije, jer se na mesto Žan-Kloda Junkera, opterećenog ličnim problemima, sad dovodi neko sa veoma slabim legitimitetom i ograničenom političkom težinom.“\nPritom, uzimajući u obzir i da Angeli Merkel poslednji mandat ističe već kroz dve godine, zbog čega njen uticaj postaje sve slabiji, može se zaključiti da kriza EU zapravo tek sad počinje, tim pre što su ovom prilikom zemlje Višegradske grupe potpuno zaobiđene, iako su njihov glas i identitet sve snažniji. U najkraćem, sad vidimo da izbori za EP ništa nisu rešili, naprotiv, otvorili su prostor za nastanak novih problema.\nA kao kratkoročni pobednik, saglasni su Sputnjikovi sagovornici, iz ove situacije izlazi francuski predsednik Emanuel Makron, iako njegova lista, eto još jednog evropskog paradoksa, nije osvojila najviše glasova unutar Francuske.\nMakron uspeo da progura Francuskinju Kristin Lagard na čelo izuzetno bitne institucije, Evropske centralne banke\n„U situaciji u kojoj je Merkelova na odlasku, a u Nemačkoj se niko, uključujući Angret Kramp Karenbauer, nije profilisao kao njen dostojan zamenik, Makron će pokušati da se nametne kao novi lider“, ocenjuje Zoran Milivojević. „I Fon der Lejen i Šarl Mišel zalažu se za federalizaciju EU, nasuprot suverenističkim težnjama, tako da se njihovo imenovanje može shvatiti i kao pobeda francuskog predsednika Emanuela Makrona.“\nŠta Srbiji znači Španac na mestu šefa evropske diplomatije\n„Makron je pametno dopustio da nemački kandidat dođe na čelo EK, ali je zato uspeo da progura Francuskinju Kristin Lagard na čelo izuzetno bitne institucije, Evropske centralne banke, a i na čelo Evropskog saveta dolazi Šarl Mišel iz grupe liberala kojoj pripada i sâm Makron“, navodi Dušan Gujaničić.\nSrbiju pak najviše zanima šta će joj, u kontekstu dijaloga Beograda i Prištine pre svega, doneti imenovanje Španca Žozepa Borela za šefa evropske diplomatije.\nTo je promena nabolje, koja neće imati znatnog efekta, smatraju sagovornici Sputnjika.\n„Borel dolazi iz države koja nije priznala samoproglašenu nezavisnost Kosova, ali on je u obavezi da sprovodi usaglašenu spoljnu politiku EU, šta god to tačno značilo. Ipak, za nas će biti značajno to što on razume naš problem, što znači da će, nastave li se briselski pregovori, on nastojati da EU zaista bude statusno neutralna“, očekuje Zoran Milivojević.\n„Mi možemo da očekujemo veću korektnost na verbalnom nivou, ali nijedan komesar EU ne može da utiče na separatističke vlasti u Prištini“, dodaje Dušan Gujaničić, zbog čega nastavak briselskog procesa ostaje sasvim neizvestan.\nOno što se pak čini prilično izvesnim, jeste da će i po okončanju trgovine oko čelnih pozicija u EU proces njenog proširenja ostati zamrznut na duže vreme.\nNaime, Emanuel Makron je ponovio svoj poznati stav, da je „više nego skeptičan prema svima onima koji nam objašnjavaju da je budućnost Evrope u novom proširenju“ jer „ne možemo da se složimo ni sa 28 članica“.\nJa ću biti beskompromisan i odbiću svako proširenje pre dubokih reformi našeg institucionalnog funkcionisanja.“\n„Makrona u ovom smislu treba držati za reč i zato što on na tome gradi svoju spoljnopolitičku strategiju, ali i sopstvenu političku budućnost. I sasvim je sigurno da će na tome istrajati. I zato treba da računamo na to da će politika proširenja EU zadugo ostati sasvim po strani“, zaključuje Zoran Milivojević.\nUrsula fon der Lajen, Emanuel Makron, izbori, Evropska unija


Florijan Kerman - Majstorski gol posle posrtanja\nHome » Featured » Florijan Kerman – Majstorski gol posle posrtanja\nU četvrtini finala rukometnog turnira na Olimpijskim igrama u Atini 2004. godine rukometaši Nemačke su posle velike borbe i boljeg izvođenja sedmeraca savladali Španiju sa 32:30 i plasirali se u polufinale. Bio je to vrlo zanimljiv i uzbudljiv susret u kojem je osim velike borbe viđeno i mnošto odličnih poteza, a mi se ovom prilikom podsećamo verovatno najboljeg poteza sa ovog meča i jednog od najlepših poteza sa rukometnog turnira na Olimpijskim igrama u Atini.\nIgrao se peti minut drugog poluvremena, Nemci su posle odlične odbrane krenuli u kontranapad preko desne strane. Folker Cerbe je uposlio krilnog igrača Florijana Kermana koji se nalazio u odličnoj poziciji i činilo se da ga čeka lagana realizacija. Ipak, u tom trenutku iako je bio potpuno sam Florijan Kerman gubi ravnotežu i činilo se da će pasti i izgubiti loptu. Nekako je Kerman uspeo posrtajući da nastavi da vodi loptu i narednih nekoliko metara, ali je tada delovalo da iako nije izgubio loptu, da će sigurno povrediti golmanski prostor i na taj način propustiti priliku da realizuje kontranapad Nemaca. Ipak, ne samo da nije načinio prestup, već je uspeo da i postigne pogodak i to na maestralan način.\nFlorijan Kerman je na meču protiv Španaca postigao jedan od najlepših golova na Igrama u Atini.\nIzgubivši ravnotežu i padajući u golmanski prostor Florijan Kerman uspeva nekako prvo da uhvati loptu sa dve ruke, a potom u padu da uputi fantastičan felširan udarac i “zavrti” loptu koja prolazi pored legendernog golmana Davida Barufeta, koji je delovao potpuno iznenađen ovakvim udarcem Kermana, i završava u mreži gola Španaca. Bio je to spektakulran pogodak Kermana iz vrlo teške pozicije u važnom trenutku duelu Nemaca i Španaca, pa je on veoma obradovao navijače Nemačke, ali i oduševio sve na tom meču navijački neopredeljene ljubitelje rukometa.\nKako je izgledao fantastičan pogodak Florijana Kermana, koji je završio na mnogim rukometnim kompilacijama najlepših pogodaka, možete pogledati na snimku koji je pred vama.


Bundesliga 28. kolo – Bayern i Dortmund u finišu trke za titulu - Meridianbet Vesti\nFudbalNemačka Author:\tKladionica Meridian - 01/04/2016\nBundesliga 28. kolo – Bayern i Dortmund u finišu trke za titulu\nBundesliga ovog vikenda donosi 28. kolo gde Bayern iz Minhena ne sme sebi da dozvoli kiks protiv Eintrachta iz Frankfurta jer se uz Dortmund nalaze u finišu trke za titulu. Bavarci imaju pet poena prednosti ispred Borussije Dortmund na sedam kola do kraja a u subotu će ugostiti protivnika iz zone ispadanja pre nego što dočekaju Benficu u sredu u prvom meču četvrtfinala Lige šampiona.\nUprkos važnosti ovog meča za Bayern kao i za pretposlednji Eintracht, Pep Guardiola će verovatno odmoriti nekoliko svojih zvezda pred meč u Evropi. Još nije sigurno da li će Bayernov čuvar mreže Manuel Neuer biti spreman za meč nakon što je propustio pobedu Nemačke od 4-1 nad Italijom u prijateljskom meču u utorak zbog virusa.\nDrugo plasirana Borussia Dortmund dočekuje Werder Bremen koji je osvojio osam bodova u poslednjih pet mečeva i pobegao iz zone ispadanja. Dortmund je sa druge strane i dalje neporažen u 2016. – Na 15 mečeva su upisali 13 pobeda i dva puta igrali nerešeno. Napadač Pierre-Emerick Aubameyang se nije upisao u listu strelaca u poslednja tri ligaška meča pa će u ovom probati da prekine taj niz i uveća svoj trenutni saldo od 22 pogotka u Bundesligi ove sezone i nastavi borbu za titulu najboljeg strelca lige sa Bayernovim Robertom Lewandowskim, koji je postigao 25 golova. Dortmundu je pobeda u nedelju preko potrebna kako bi ostao u trci za titulu šampiona Bundeslige pre nego što njihov bivši trener Jurgen Klopp doputuje sa svojim Liverpoolom na Signal-Iduna Park na meč četvrtfinala Lige Evrope u četvrtak.\nWolfsburg je drugi predstavnik Nemačke u četvrtfinalu UEFA Lige šampiona gde će u prvom meču u sredu ugostiti Real Madrid a pre toga gostuju Bayeru iz Leverkusena večeras u prvom meču 28. kola. Leverkusen se vraća u formu pošto su slavili na svoja dva poslednja meča, dok Wolfsburg ide u suprotnom smeru nakon poraza od Hoffenheima i nerešenog rezultata protiv Darmstadta. Oba kluba žele plasman u Ligu šampiona naredne sezone – Leverkusen se nalazi na dva boda zaostatka za četvrto plasiranim Schalkeom a Wolfsburg se nalazi na četiri poena za Bayera. Oba kluba očajnički trebaju pobedu u ovom meču kako bi ostali u toj trci.\nTreće plasirana Hertha iz Berlina juri svoj prvi nastup u Ligi šampiona od 1999. godine a ovog vikenda ima težak zadatak jer gostuje Borussiji iz Monchengladbacha u nedelju. Hertha ima prednost od četiri boda ispred Schalkea i slavila je u četiri od prethodnih pet mečeva u Bundesligi predvođena napadačima Salomon Kalouom i Vedadom Ibiševićem. M’gladbach sa druge strane igra u toplo-hladno formi sa dve pobede i dva poraza u poslednja dva meča. Borussia ima šest bodova manje od Herthe i sve nade ekipe za plasman u Ligu šampiona zasigurno leže u ovom ključnom meču.\nU ostalim mečevima 28. kola Bundeslige ovog vikenda, Hamburger SV putuje u goste beznadežnom poslednje plasiranom Hannoveru u nadi da će na gostovanju prekinuti niz od dva uzastopna poraza, sedmo plasirani Mainz koji se nalazi na samo tri boda iza mesta koje vodi u Ligu šampiona dočekuje ugroženi Augsburg dok četvrto plasirani Schalke gostuje Ingolstadtu. Darmstadt koji već nekoliko nedelja tone ka zoni ispadanja dočekuje Stuttgart dok Hoffenheim koji je slavio na tri od poslednja četiri meča, može da izađe iz zone ispadanja ovog vikenda ukoliko kod kuće slave protiv FC Kolna.\nTags:28. kolo, Bayern, Bundesliga, Dortmund, finiš, Liga šampiona, titula, Wolfsburg, zona ispadanja\nVardi precizan, ali je za dobitak nedostajao Kejn!\nSportske vesti – Đoković u finalu u Majamiju


Osam avio-kompanija dobilo pomoć Vlade Slovenije - Novosti - Turistički svet\nOsam avio-kompanija dobilo pomoć Vlade Slovenije\nOsam avio-kompanija koje saobraćaju prema Sloveniji, dobile su od slovenačke Vlade pomoć u ukupnom iznosu od 985.320 evra.\nSlovenačko Ministarstvo za ekonomski razvoj i tehnologiju je raspisao prvi tender za pomoć kompanijama koje nameravaju da u narednoj godini lete dva puta nedeljno ka toj državi. Slovenija nema svog nacionalnog avio-prevoznika.\n“Lufthansa će dobiti 371.040 evra, Air France 176.160 evra, Turkish Airlines 148.530 evra, Air Serbia 98.130 evra, Vizz Air 80.340 evra, MA 45.450 evra, LOT Polish Airlines 43.620 evra i Sviss International Air Lines 22.050 evra”, prenosi portal EX Yu Aviation (EYA).\nPrema prvobitnim tenderskim uslovima slovenačkog resora, prevoznici su trebali da obavljaju najmanje dva leta nedeljno do Slovenije između 30. marta 2020. i 30. septembra 2020. da bi imali pravo na pomoć. Potom je Vlada te države promijenila pravila pa se subvencije daju onima koje su u ovoj godini imale letove ili će ih imati u leto naredne godine.\nPrema prvobitnom vremenskom okviru i zahtevima, avio-kompanije koje održavaju usluge između 1. oktobra ove godine i 31. maja iduće godine moraju da se prijave za pomoć do 10. juna 2021. godine, dok prevoznici koji će leteti ka Sloveniji između 1. juna 2021. i 31. decembra 2021. moraju podneti prijave do 11. oktobra 2021.


Počeli radovi na renoviranju objekta za rad prvog hospis dnevnog centra u Srbiji : Gradska opština Zvezdara\nPočeli radovi na renoviranju objekta za rad prvog hospis dnevnog centra u Srbiji\nNa svečanoj ceremoniji održanoj u Malom Mokrom Lugu zvanično su počeli radovi na renoviranju objekta za rad prvog hospis dnevnog centra u Srbiji.\nGradska opština Zvezdara je prepoznala važnost i značaj ovog projekta i postojanja hospisa kako za Zvezdaru, tako i za Srbiju i pružila svu logistički i administrativnu podršku za realizaciju istog.\nNapomenućemo da je BELhospice projekat „Dnevni centar prvog hospisa u Srbiji”, koji je dobio podršku u okviru grant šeme „Razvoj efikasnih usluga u zajednici u oblasti obrazovanja i socijalne zaštite na lokalnom nivou”, a koji se sprovodi partnerskom saradnjom Ministarstva finansija Republike Srbije – Sektor za ugovaranje i finansiranje programa iz sredstava Evropske unije, Ministarstva za rad, zapošljavanje, boračka i socijalna pitanja, i koji je finansiran sredstvima Evropske unije.\nVera Madžgalj, direktorka BELhospice centra, NJ.E. Sem Fabrici, ambasador i šef delegacije EU u Srbiji, NJ.E. Leo D’aes, belgijski ambasador i Miloš Janković, pomoćnik ministra za rad, zapošljavanje, boračka i socijalna pitanja obratili su se prisutnima i ukazali na značaj projekta i palijativnog zbrinjavanja.\nMeđu zvanicama bili su prisutni Ivan Kuzminović u ime Ambasade Norveške u Srbiji, Božidar Dakić direktor Republičkog zavoda za socijalnu zaštitu, Miloš Ignjatović, predsednik Gradske opštine Zvezdara, Miroslav Marinović član Veća Gradske opštine Zvezdara, Brankica Janković poverenik za jednakost, kao i predstavnici počasnog i upravnog odbora BELhospice centra.”\nPored postojeće usluge zbrinjavanja onkoloških pacijenata u odmaklim fazama bolesti i članova porodica u kućnim uslovima, ovaj projekat će obezbediti uslove da BELhospice unapredi kvalitet života za najmanje 60 pacijenata i 120 članova porodica, a na dnevnom nivou pruži besplatne usluge boravka za 20 onkoloških pacijenata.\nU kvalitetno palijativno zbrinjavanje koje će pružati BELhospice tim sastavljen od lekara, medicinskih sestara, negovateljica, socijalnih radnika, psihologa i duhovnika uključiće se i veliki broj volontera, a biće obezbeđene i besplatne usluge prevoza i hrane za pacijente u hospis dnevnom centru u periodu od osam meseci.\nPored podrške, projekat predviđa i licenciranje usluge Dnevnog centra, unapređenje međusektorske saradnje i koordinaciju potreba pacijenata sa zdravstvenim i socijalnim institucijama i lokalnom upravom. BELhospice će raditi i na unapređenju palijativnog zbrinjavanja kako bi, kroz zajedničku saradnju, u budućnosti implementirali i uslugu stacionarnog smeštanja i unapredili socio-zdravstvene usluge u skladu sa potrebama onkoloških pacijenata ne samo u Beogradu već i u drugim gradovima Srbije.\nInače, palijativno zbrinjavanje započelo je u Velikoj Britaniji pre skoro 50 godina od kada se taj koncept širi po čitavom svetu.


Zakonom predvidjeti parlamentarnu kontrolu » CDT\nZakonom predvidjeti parlamentarnu kontrolu\n01/04/2020 Milica Bogdanović\nPodgorica, (MINA) – Centar za demokratsku tranziciju (CDT) podržava Predlog izmjena Zakona o finansiranju političkih subjekata, kazao je izvršni direktor CDT-a Dragan Koprivica, navodeći da je neophodan uslov da se u zakonu predvidi parlamentarna kontrola i da se sva buduća davanja učine transparentnim.\nVlada je u četvrtak utvrdila Predlog izmjena Zakona o finansiranju političkih subjekata i izbornih kampanja, kojim se omogućava isplata socijalnih davanja u izbornoj godini u slučaju ratnog i vanrednog stanja, kao i u slučaju epidemije ili pandemije zaraznih bolesti.\n„Pandemija nas je zatekla u atmosferi nagomilanog nepovjerenja među političkim subjektima, pa je tu inicijativu neophodno dopuniti odredbama koje omogućavaju stvarnu i efikasnu kontrolu tih davanja“, rekao je Koprivica agenciji MINA.\nKako je naveo, predlog CDT-a je uvođenje zakonskih procedura, odnosno da se kroz rad nekog od postojećih ili kroz novo radno tijelo Skupštine omogući dnevni uvid parlamentaraca u trošenje budžeta koje se tiče tih davanja.\nU skupštinskom tijelu i predstavnici NVO\nKoprivica je kazao da bi tom tijelu trebalo da se pridruže i predstavnici nevladinih organizacija (NVO) koji se bave tom tematikom, po modelu koji je funkcionisao u prethodnoj radnoj grupi koja se bavila izbornim zakonodavstvom.\nU CDT-u, kako je rekao, smatraju da bi to rješenje, pored ostalog, doprinijelo i većoj homogenizaciji svih političkih snaga u borbi protiv pandemije koronavirusa.\nKljučni fokus ove borbe zaista mora biti spašavanje života ljudi, ali odgovorni donosioci odluka moraju gledati i u budućnost.\n“U toj budućnosti su parlamentarni izbori, ali i ekonomska neizvjesnost građana i privrede nakon pandemije“, kazao je Koprivica.\nOn smatra da svi važni donosioci političkih odluka te dvije činjenice moraju da imaju na umu prilikom donošenja tih i sličnih odluka.\n„CDT u novonastalim okolnostima podržava predlog da se koriguje Zakon o finansiranju političkih subjekata i izbornih kampanja uz neophodan uslov da se u zakonu predvidi parlamentarna kontrola i da se sva buduća davanja učine transparentnim“, rekao je Koprivica.\nVoditi računa o najugroženijima\nOn je kazao da je jedan od najvažnijih zadataka društva u vremenu pandemije vođenje računa o ekonomski najugroženijim kategorijama i da zato razumiju i podržavaju korekciju zakona jer će na taj način biti stvorena zakonska osnova da pomoć dobiju oni kojima je najviše potrebna.\n„Pozivamo Vladu da uvaži ove agrumente, prihvati naš predlog i demonstrira stvarnu volju da se borba protiv koronavirusa, ali i ukupan politički ambijent učini kvalitetnijim“, naveo je Koprivica.\nDIK hitno da unaprijedi transparentnost\nOtvorenost opština na niskom nivou


Ko sve traži nikl po Srbiji? - Ekologija e-magazin : Ekologija e-magazin\nČetiri kompanije dobile su odobrenja za ispitivanje rude nikla na pet lokacija u Srbiji koje nisu u zonama zaštićene prirode, piše "Danas".\nŽeljko Stanković — 29. November 2013.\nZavod za zaštitu prirode odbio je zahtev firme Srbija nikl koja je tražila dozvolu za istraživanje u parku prirode Mokra gora, gde je zabranjeno svako narušavanje ambijenta.\nIpak, za pet drugih zahteva koje su podnele četiri firme, propisao je uslove pod kojima je moguće istraživanje jer se radilo o područjima koja nisu pod zaštitom, saznaje “Danas”.\nIstraživanja nalazišta ove rude je do sada izazvalo burna reagovanja stanovnika na područjima za koje su dodeljene dozvole, a dodatno su reakcije nastale u stručnoj javnosti nakon najava ministra prirodnih resursa, rudarstva i prostornog planiranja Milana Bačevića da će se novi Zakon o rudarstvu naći pred poslanicima Skupštine Srbije do kraja godine.\nNaime, donošenje novog zakona upravo se vezuje za liberalnije uslove pod kojima bi moglo da se uđe u istraživanja, a kasnije i eksploataciju nikla, koji jeste dosta skup metal na berzi, ali je, takođe, njegovo vađenje izuzetno štetno za okolinu.\nMinistar Bačević je obrazložio da taj zakon treba da otkloni eventualne nesporazume u budućnosti, koje su proizveli postojeći zakoni.\nKao primer nesporazuma, Bačević je naveo upravo sporenja u javnosti oko istraživanja nikla na teritoriji Trstenika, za koje je rekao da nije štetno po okolinu i da se obavlja “po potpuno istom postupku kao istraživanje vode“.\nMeđutim, brzinu kojom će novi Zakon o rudarstvu ući u skupštinsku proceduru ekolozi i profesori rudarstva tumače na različite načine. Saglasni su u tome da je pozadina vezana za istraživanje nikla, što je potvrdio i ministar Bačević.\nU nacrtu novog Zakona u rudarstvu u članu 6 piše: “Na području koje predstavlja zaštićeni prostor prirode… izvođenje geoloških istraživanja i/ili eksploatacije mineralnih sirovina i drugih geoloških resursa, moguće je vršiti samo pod uslovima koji se odnose na tu vrstu objekata i radova i propisima kojima su utvrđeni uslovi u pogledu bezbednosti i zdravlja na radu, zaštite od požara i eksplozije…“\nOva odredba u potpunoj je suprotnosti sa Zakonom o zaštiti prirode, u kojem se navodi da je eksploatacija u sve tri kategorije zaštićenih prirodnih dobara – zabranjena.\n“Nedopustivo je da se istraživanje i eksploatacija nađu u istoj rečenici. To su potpuno različite stvari. Istraživanje nikla jeste bezbedno, međutim, eksploatacija je i te kako štetna po životnu sredinu”, tvrde ekolozi, koji smatraju da se novi Zakon o rudarstvu donosi upravo zato da bi ukinuo odredbe Zakona o zaštiti prirode, koji zabranjuje eksploataciju bilo kojih ruda na zaštićenim prirodnim dobrima.\nS druge strane, izvori lista “Danas” tvrde i da se u pozadini priče o niklu, prava “bitka“ vodi zapravo oko načina utvrđivanja rudne rente.\nOna je prema sadašnjim odredbama bila fiksna, dok bi po novom predlogu zakona trebalo da se utvrđuje svake godine. Istina je da takvo rešenje, na kraći rok, odgovara svakoj aktuelnoj vlasti, jer joj omogućava da od onih koji eksploatišu neki resurs zahvati koliko joj je potrebno.\nMeđutim, stručnjaci ukazuju da bi to unelo neizvesnost u poslovanje, što je za ozbiljne kompanije razlog da ne dođu na tržište Srbije.\nPredočava se i da pripreme za eksploataciju nekog nalazišta traju između pet i sedam godina a podrazumevaju i visoke troškove i specijalizovanu opremu, pa u investiciju niko neće da uđe ako ne može da upravlja troškovima na dugi rok.\nFirme koje se bave istraživanjem, pak, na dobitku su i samim činom dobijanja dozvole, jer ako država odluči da utvrđene rezerve ne eksploatiše, ona je dužna da nadoknadi troškove ispitivanja ležišta.\nTo znači i da će Srbija nikl, o kome se u ovom slučaju najviše govori, čak i u slučaju da ne dobije dozvolu za eksploataciju otkrivene rezerve rude, naplatiti svoj rad.\nTags: milan bačevićniklsrbija nikl\nNext post Poziv za eko dizajn trening\nPrevious post Sagradio kuću za 150 evra


KLS Archives - Stranica 10 od 12 -\nKLS, KOŠARKA 06/05/2017\nOSLABLJENI CRVENO-BELI ZA KLASU BOLJI: Zvezda lagano slavila u Vršcu!\nKošarkaši Crvene zvezde pobedili su danas u gostima Vršac sa 94:76 (30:8, 16:24, 24:20, 24:24), u petom kolu Super lige, i tako zadržali maksimalan učinak u prvenstvu Srbije. Zvezdu je do pobede predvodio Ognjen Dobrić…\nKLS, KOŠARKA 05/05/2017\nPOVREDE I DALJE MUČE CRVENO-BELE: Zvezda oslabljena gostuje Vršcu!\nKošarkaš Crvene zvezde Marko Simonović rekao je danas da njegova ekipa samo maksimalnim angažovanjem i koncentracijom može da slavi protiv Vršca u Super ligi Srbije. “Putujemo u Vršac grad za koji me vežu lepe uspomene…\nKLS, KOŠARKA 03/05/2017\nCRNO-BELI PREŽIVELI SUBOTICU: Partizan posle velikog preokreta bolji od Spartaka!\nKošarkaši Partizana ostvarili su treću pobedu u Super ligi, pošto su danas u četvrtom kolu savladali Spartak u Subotici sa 82:75. Partizan je imao mnogo problema protiv Spartaka, ali je odličnom igrom u trećoj četvrtini…\nKLS, KOŠARKA 02/05/2017\nZADOVOLJAN: Radonjića raduje pobeda, uprkos povredama i igri\nTrener košarkaša Crvene zvezde Dejan Radonjić rekao je večeras da ga raduje što je njegova ekipa pobedila Mega Leks u četvrtom kolu Super lige Srbije, iako je imala problema s povredjenim igračima i nije prikazala…\nCRVENO-BELI IŠČUPALI POBEDU: Zvezdi pripala drama protiv Mege!\nKošarkaški Crvene zvezde pobedili su danas u Beogradu Mega Leks sa 89:85 (18:19, 18:19, 22:18, 31:29), u četvrtom kolu Super lige Srbije i tako zadržali maksimalan učinak. Zvezdu je do pobede predvodio Nemanja Dangubić sa…\nKLS, KOŠARKA 29/04/2017\nBEZ ČUDA U PIONIRU: Okrnjeni Partizan bolji od Dorćolaca!\nKošarkaši Partizana pobedili su danas u Beogradu Dinamik sa 76:66 (14:16, 26:15, 25:21, 11:14) u trećem kolu Super lige Srbije. Crno-beli sada imaju skor od dve pobede i jednog poraza, dok je ekipa s Dorćola…\nPANTERI BEZ ŠANSE: Zvezda pregazila FMP u 3. kolu Superlige!\nU prvoj utakmici 3. kola Superlige košarkaši Crvene zvezde su u Železniku ubedljivo savladali ekipu FMP – 64:91(23:22, 14:25, 8:27, 19:17) Goste je do trijumfa predvodio Branko Lazić, nekada igrač “pantera”, koji je sa 19…\nKLS, KOŠARKA 28/04/2017\nDžIKIĆ: Dinamik je respektabilan protivnik!\nTrener košarkaša Partizana Aleksandar Džikić rekao je danas da je ekipa Dinamika respektabilan protivnik i da njegovi igrači ne smeju da ga potcene u predstojećem meču Super lige Srbije. “Dinamik je dobro odigrao u prvom…\nRADONjIĆ: Očekujem težak meč i motivisanog protivnika\nTrener košarkaša Crvene zvezde Dejan Radonjić rekao je danas da očekuje težak meč protiv FMP-a u Super ligi Srbije i izuzetno motivisanog protivnika. “Očekuje nas utakmica sa ekipom FMP-a koja je na startu Super lige…\nKLS, KOŠARKA 27/04/2017\nCRVENO-BELI DOBIJAJU NOVO ODELO: Zvezda u pregovorima sa jednom od najpoznatijih sportskih kompanija! (FOTO)\nKošarkaši Crvene Zvezde od naredne sezone trebalo bi da promene tehničkog sponzora, prema dobro informisanom košarkaškom novinaru Dejvidu Piku. Crveno-beli trenutno nose dreseove marke “Čempion”, a Pik je na svom Tviteru napisao da su čelnici šampiona…


Datum kreiranja četvrtak, 18 maj 2017 05:51\nU Valjevu će 18. maja 2017. godine Evropski pokret u Srbiji organizovati okrugli sto na kojem će se razgovarati o zaštiti prava pacijenata i prikupiti iskustva građana. Događaj je deo nacionalne kampanje „JA u centru pažnje“u okviru koje će se prikupljatipovratne informacije građana o kvalitetu javnih usluga.\nKampanja “JA u centru pažnje” je deo projekta "Partnerstvom do dobre JAvne uprave" koji se sprovodi sa ciljem poboljšanja kvaliteta javnih usluga finansirane novcem poreskih obveznika. Projekat realizuju Evropski pokret u Srbiji i Centar za evropske politike, uz finansijsku podršku Američke agencije za međunarodni razvoj, američke vladine agencije. Na okruglom stolu učestvuju Slavica Pantić, pravni stručnjak, Evropski pokret u Srbiji-Valjevo, Dr Zoran Živković, predsednik Saveta za zdravlje Grada Valjeva, Dr Zaven der Hazarjan, direktor Doma zdravlja Valjevo,Branko Petrović, moderator, Evropski pokret u Srbiji-Valjevo.\nOkrugli sto biće održan u galeriji Narodnog muzeja Valjevo.


Izraleska armija poèela da vraæa rezerviste - 2002-05-12\n12 maj, 2002\nIzraelski premijer Ariel Šaron je za sada odustao od planiranog napada na Pojas Gaze pod pritiskom Sjedinjenih Država i u jeku sporenja oko te operacije medju izraelskim generalima. Stanovnici Pojasa Gaze, u kojem živi oko milion Palestinaca, su se, tokom prošle nedelje, pripremali za izraelski vojni napad, koji je bio najavljen posle napada palestinskog bombaša samoubice na jedan bilijarski klub u okolini Tel Aviva, u kojem je život izgubilo 15 ljudi, ukljuèujuæi i bombaša.\nMedjutim, neki generali izraelske armije su strahovali da bi taj napad mogao da se završi katastrofalno, pošto su se traženi palestinski militanti veæ prikrili, dok su postojali izgledi za veliki broj žrtava na obe strane. Izraelski ministar odbrane Benjamin Ben-Eliezer je potvrdio da je operacija za sada otkazana. On je dodao da bi prvo trebalo uložiti sve napore da bi se ispitalo da li su Palestinci voljni da se vrate mirovnom procesu. Ben-Eliezer je, medjutim, istovremeno upozorio da Izrael neæe oklevati da oživi opciju vojne akcije ukoliko dodje do obnovljenih napada Palestinaca na izraelske civile.\nPošto je odustao od planova za vojnu akciju, premijer Šaron se suoèio sa politièkom razmiricama u redovima svoje desnièarske stranke Likud. Šaron je isticao da podržava ideju o uspostavljanju palestinske države pošto neprijateljstva budu okonèana. Medjutim, pristalice bivšeg izraelskog premijera Benjamina Netanjahua vrše pritisak za usvajanje rezolucije od strane Likuda kojom bi se spreèilo da ta stranka ikada podrži osnivanje palestinske države.


Stranačke aktivnosti\t Pet, 08.06.2018. 11:11\nNajava otpuštanja 218 radnika Fabrike duhana Sarajevo posljedica je kriminalne privatizacije ove firme, koju je provela aktuelna Vlada Federacije BiH.\nVlada je državni kapital u FDS-u prodala firmi sa dva zaposlena radnika, koja čak nema ni internet stranicu, a ta je firma preprodala proizvodni dio FDS-a, kompaniji British American Tobaco.\nSve druge nekretnine i udjeli FDS-a u ogromnom broju kompanija ostali su u posjedu fantomske firme sa dva zaposlenika i njihovih lokalnih pokrovitelja.\nCijenu svega danas plaćaju radnici FDS-a, kao što su cijenu niza sličnih privatizacijskih pljački platile hiljade drugih radnika u BiH.\nTo nije moralo biti tako da je Parlament FBiH prije dvije godine prihvatio zaključak SDP-a da se obustave sve privatizacije u FBiH do usvajanja novog Zakona o privatizaciji, što je odbila aktuelna vlast.\nTakođer, tada je vladajuća koalicija u FBiH odbila i prijedlog SDP-a da se zatraži da Finansijska policija izvrši kontrolu poslovanja FDS-a.\nTražimo od Vlade FBiH da se uključi u rješavanje ovog problema i pokuša zaustaviti otpuštanje radnika i skoro izvjesno gašenje proizvodnje u FDS-u.\nPozivamo tužilaštva u BiH da konačno reagiraju i zaustave ovu pljačku, te da konačno postupe prema nizu krivičnih prijava koje su podnesene zbog dešavanja u i u vezi sa FDS-om, a među kojim su i krivične prijave koje je podnosio SDP.\nOV Novi Grad Sarajevo - U prošloj godini prepolovljen broj ukradenih automobila\nDžaferović: Građani su 1. marta 1992. kazali DA nezavisnosti, DA slobodi (VIDEO)\nKomšić: BiH je naša, zajednička, učinimo je boljom nego što je danas (VIDEO)\nDopuna najave događaja za 28.02.2020. godine (petak)\nOV Novi Grad Sarajevo - U prošloj godini prepolovljen broj ukradenih automobila\tInzko: BiH ima pravo da slavi 1. mart kao Dan nezavisnosti (VIDEO)\tDžaferović: Građani su 1. marta 1992. kazali DA nezavisnosti, DA slobodi (VIDEO)\tKomšić: BiH je naša, zajednička, učinimo je boljom nego što je danas (VIDEO)


“Značaj kontinuiranog vaspitanja” u školi “Dositej Obradović” u Vranju\nU okviru Dečije nedelje u osnovnoj školi “Dositej Obradović” u Vranju prikazan je dokumentarni film „Značaj kontinuiranog vaspitanja“.\nTim povodom Centar za društvene integracije prikazao je dokumentarni film “Značaj kontinuiranog vaspitanja” koji je snimljen u okviru projekta “Dodatna edukativna podrška deci romske nacionalnosti”. Na ovaj način želimo da ukažemo na značaj kontinuiranog vaspitanja i uključenost sve dece u obrazovni sistem, poručuju iz Centra za društvene integracije. Dokumentarni film oslikava desetomesečni rad u okviru radionica kojie smo realizovali sa decom iz ove škole. Pored dece romske nacionalnosti radionicama su prisustvovala I deca iz opšte populacije. Sagovornici u filmu su stručni saradnici I edukatori koji su radili sa decom I roditeljima u cilju podizanja svesti o značaju ove teme.\nProjekat je realizovan u okviru programa "Podrška Vlade Švajcarske razvoju opština kroz unapređenje dobrog upravljanja i socijalne uključenosti-Swiss PRO" koji sprovodi Kancelarija Ujedinjenih nacija za projektne usluge (UNOPS) u partnerstvu sa Stalnom konferencijom gradova i opština (SKGO).


SEEbiz.eu / ME / Volumen građevinskih radova u travnju porastao 3,6%\nVolumen građevinskih radova u travnju porastao 3,6%\nDatum objave: 26.06.2018. - 08:40:07\nZAGREB - Obujam građevinskih radova u travnju ove godine bio je 3,6 posto veći nego u istom lanjskom mjesecu, pokazuju privremeni podaci o indeksima građevinskih radova koje je objavio Državni zavod za statistiku (DZS).\nPrema privremenim sezonski i kalendarski prilagođenim podacima DZS-a, indeks obujma građevinskih radova u travnju veći je za 1,7 posto u odnosu na prethodni mjesec. Na godišnjoj je razini, u travnju ove prema travnju prošle godine, obujam radova izvedenih na zgradama povećan za 11,3 posto, dok je na ostalim građevinama manji za 6,3 posto.\nPodaci DZS-a pokazuju i da je u travnju ove godine 57,1 posto radnih sati na gradilištima odrađeno na novogradnji, a 42,9 posto na rekonstrukcijama, popravcima i održavanjima. Pritom je na zgradama odrađeno 52,4 posto radnih sati građevinara, a na ostalim građevinama 47,6 posto.\nPo podacima DZS-a, u prva četiri mjeseca ove godine u odnosu na isto lanjsko razdoblje građevinska je aktivnost porasla za 3,4 posto.\nPritom su radovi na zgradama povećani za 10,9 posto, dok je obujam radova na ostalim građevinama smanjen za 6,8 posto.


Nema krize: Za pet automobila 400.000 maraka | Radio Televizija BN\nNema krize: Za pet automobila 400.000 maraka\nNova uprava nedavno odblokirane kompanije "Elektroprenos BiH" raspisala je tender za nabavku pet luksuznih vozila procijenjene vrijednosti 400.000 KM bez PDV-a.\nPrema tenderskoj dokumentaciji, nova luksuzna vozila, čija je procijenjena vrijednost sa PDV-om oko 93.000 KM, trebalo bi da budu isporučena do kraja maja s tim da će, kako se navodi u juče objavljenom tenderu, pobijediti ekonomski najpovoljnija ponuda.\nMevludin Kuljanin, predsjednik Sindikata radnika "Elektroprenosa BiH", kaže da još nije vidio tu odluku o nabavci luksuznih vozila.\n"Ne bih o nabavci luksuznih vozila jer nemam nikakvih informacija o tome. Imaćemo sastanak sa Upravom polovinom maja pa ćemo vidjeti o čemu se radi i kada se upoznam s tim, onda mogu komentarisati. Ovako bi to bilo paušalno, a to ne želim. Znam da je ranije raspisan tender za nabavku vozila za operativna područja", kazao je Kuljanin.\nOn naglašava da je osmogodišnja blokada kompanije dovela do toga da je vozni park ove kompanije, a kada su u pitanju terenska vozila, jako loš i da operativna područja imaju problema zbog toga.\n"Ranije raspisan tender podrazumijeva nabavku terenskih vozila koja će koristiti terenske ekipe. Radi se uglavnom o karavan vozilima", rekao je Kuljanin.\nPodsjećanja radi, nakon osam godina blokade i nekoliko pokušaja da kompanija "Elektroprenos BiH" profunkcioniše, početkom aprila entitetski premijeri Željka Cvijanović i Nermin Nikšić postigli su dogovor i usvojili plan investiranja u naredne tri godine.\nPrema ovom planu, u naredne tri godine biće investirano 333,8 miliona KM, što znači angažman za oko 1.000 radnih mjesta, a kako je dogovoreno, biće učinjeno sve da domaće firme dobiju poslove. Investicije će biti realizovane na način da 58,89 odsto bude u FBiH u odnosu na 41,11 odsto u RS.\nOdmah nakon dogovora Uprava "Elektroprenosa" raspisala je konkurs za prijem oko 90 radnika, i to inženjera, ekonomista, pravnika, montažera i ostalog osoblja, a donesena je i odluka o raspodjeli 98 miliona KM akumulirane dobiti koja će biti uplaćena u entitetske budžete, od čega 40 miliona KM ide u budžet RS, a ostatak u budžet FBiH.\nBolje bi bilo da sa tim parama pomognete starackim domovima, djeci bez roditelja, zdravstvenim ustanovama a ne da se bahatite sa luksuznim autima dok ostali nemaju da jedu...\nODLIČAN POTEZ VLADE U BJEKSTVU


Vesti online / Vesti / Srbija / Glas Amerike: Gračanica poklanja 108 hektara Kosovu Polju\nGlas Amerike: Gračanica poklanja 108 hektara Kosovu Polju\nSkupština opštine Gračanica donela je pre nešto više od tri nedelje odluku o međusobnom uređenju katastarskih zona između opština Gračanica i Kosovo Polje. Time se predlaže da se deo većinski srpske opštine Gračanica pripoji većinski albanskoj opštini Kosovo Polje, piše Glas Amerike.\nDok se predsednik Srbije zalaže za razgraničenje sa Albancima, a predsednik Kosova za korekciju granica između Srbije i Kosova, gradonačelnik Gračanice zalaže se za uređenje katastarskih linija između ove i opštine Kosovo Polje. Ideja gradonačelnika Srđana Popovića koja je već institucionalizovana podrazumeva da opština Gračanica "pokloni" susednoj opštini Kosovo Polje više od stotinu hektara teritorije.\n* "Neće se kosovska vojska šetati severom Kosova"\n* Vojska na čitavoj teritoriji Kosova\n* Poslanik Srpske liste se izvinio zbog izjave o Tačiju\n- Ni mi, kao pojednici koji smo deo ove strukture, a ni ljudi koji žive u ovoj opštini i koji imaju puno pravo da znaju mnogo više o ovom pitanju, nismo dovoljno obavešteni. Treba da se organizuju javne debate na ovu temu - rekla je odbornica opozicione Samostalne liberalne stranke.\n"Ovim putem vas obaveštavamo da smo primili zahtev na osnovu kojeg tražite pristup javnim dokumentima opštine Gračanica. Odgovor ćete dobiti u zakonski predviđenom roku", navodi se u odgovoru opštine Gračanica.\nPred kameru neće ni "poklonoprimci", odnosno predstavnici opštine Kosovo Polje. Gradonačelniku Burimu Beriši Glas Amerike je uputio zahtev za intervju pre sedam dana, ali do danas nismo dobili odgovor.\nSRBIJA Skandalozni postupak kosovske policije na Merdaru


Poslodavci u SAD pomažu pušačima da se odviknu od pušenja\nTokom protekle dve decenije mnoge firme i Sjedinjenim Državama zabranile su pušenje u radnim prostorijama. Da bi zapalili, pušači moraju da izlaze van zgrade. Ali sada, sve više poslodavaca ide i dalje, pomažući pušačima da se odviknu od pušenja.\nInstruktor za odvikavanje od pušenja Artur Salamon radi za kompaniju Free and Clear, koja pruža pomoć u odvikavanju od te navike u 17 američkih država. On i njegove kolege 18 sati dnevno odgovaraj na pozive pušača. Iako se neki od pušača žale na pritisak poslodavaca, većina je zahvalna Salamonu na pomoći.\n”Većina onih koji nas zovu u stvari je zainteresovana za ostavljanje duvana. Obično kažu: već odavno želim da ostavim duvan, pokušao sam mnogo puta ali bez uspeha. Ili: neko vreme nisam pušila a sada sam ponovo počela i nesrećna sam zbog toga.“\nSalamon kaže da posle nekoliko razgovora sa instruktorom većina klijenata uspešno ostavlja pušenje i više mu se ne vraća.\n”Istraživači su pokazali da razgovori sa instruktorima za odvikavanje od pušenja, zajedno sa medicinskim sredstvima, kao što su flasteri ili žvakaće gume za odvikavanje od nikotina, znatno povećavaju izglede na uspeh.“\nTroškove razgovora sa instruktorima plaćaju poslodavci. Izvršni direktor firme Free and Clear, Šon Bel, kaže da kompanije imaju neposredan interes u tome.\n”Više od 50 odsto ljudi koji imaju zdravstveno osiguranje u Americi, osigurano je preko poslodavca. Firme nastoje da smanje troškove zdravstvenog osiguranja, koji neprestano rastu, pa zato koriste prilike da utiču na zdraviji život svojih zaposlenih.“\nBel dodaje da pomaganje zaposlenima da ostave pušenje smanjuje odsustvovanje s posla zbog hroničnih bolesti povezanih sa pušenjem. Neke firme, kaže on, nude takve programe i zbog poboljšanja sopstvenog imidža u javnosti.\n”Sve veći broj kompanija nastoje da zdravlje i dobar život postanu sastavni delovi njihovog brenda. na primer, ako prodajete sportsku odeću, opremu ili hranu, kupci ne žele da vide zaposlene u takvoj firmi kako puše. To se jednostavno ne uklapa u brend koji kompanija nastoji da promoviše.“\nOva pojava deo je pozitivnog trenda, kaže Ron Finč iz Nacionalne zdravstvene poslovne grupacije. On ističe da neke kompanije pomažu zaposlenima da održavaju zdravu telesnu težinu ili kontrolišu svoj dijabetes.\n”Poslodavci sve više naglašavaju zdravlje, sprečavanje bolesti i hroničnih poremećaja. Sve je važnije da se to radi pošto je radna snaga sve starija. A mlađa generacija koja počinje da se zapošljava manje je zdrava od prethodnih, zbog raznih loših životnih navika. Zbog toga nuđenje pomoći zaposlenima u održavanju zdravlja postaje veoma važno.“\nFinč dodaje da sve više kompanija pokazuje interes za to pa očekuje da će taj trend nastaviti da se širi.


Policija u Belorusiji uhapsila stotine demonstranata\nBeloruska policija je danas uhapsila stotine demonstrana i uklonila njihove šatore u centru Miksa, čime je prekinula protest omanje ali uporne grupe protivnika beloruskog predsednika Aleksandra Lukašenka.\nSpecijalcima pod crnim šlemovima nije pružen je veliki otpor kada su opkolili stotinjak demonstrana i potom ih odvezli u zelenim kombijima. Policijska akcija je usledila u 3 ujutro dok su demonstranti spavali u šatorima postavljem u centru grada. U roku od nekoliko minuta, na mestu protesta ostali su samo razbacane čizme, delovi odeće i zastave demonstranata. Vodja opozicije, Aleksandar Milikenvič, optužio je vladu da pribegava represiji i najavio da će borba za poništenje rezultata nedeljnih izbora biti nastavljena.\nModerno društvo ne može da se gradi nasiljem, rekao je Miliknevič dodavši da je mirna Belorusija zauvek nestala jer narod želi izmene. Prema zvaničnim podacima, Lukašenko je odneo izbornu pobedu sa 83 odsto glasova, dok je Milinkeviču pripalo svega 6 odsto glasova. U Vašingtonu, Državni ssekretarijat je saopštio da je -- kako je rečeno -- ”uznemiren rasturanjem demonstracija i hapšenjem demonstranata.“ Akcija policije u Minsku usledila je posle četvrododnevnih protesta koji su počeli kao ogroman miting od oko 10 hiljada ljudi u nedelju uveče. Nekoliko stotina ljudi je i tokom noći ostajalo na mestu protesta, dok je tokom dana u protestu učestvovalo više stotina ili čak hiljada gradjana. Opozicija, koja procenjuje da je preko 200 ljudi uhapšeno tokom protekle nedelje, očekivala je već izvesno vreme neku vrstu policijske akcije. Pre izbora Lukašenko je zapretio da će ”slomiti vrat“ svakome ko bude održavao, kako je rekao, ilegalne mitinge i najavio da bi demonstranti mogli biti suočeni čak i sa smrtnom kaznom. Za sada se ne zna šta će se desiti sa uhapšenim gradjanima. Zapadne zemlje osudjuju izbore kao manjkave, dok su Rusija i Kina čestitale Lukašenku na zvaničnoj izbornoj pobedi.


Friziranje broja mrtvih - najgora laž Kriznog štaba do sada - NOVA portal\nDruštvo Autor:Jelena Bulajić30. sep. 202014:42 > 18:13\n„Pričati o tome da neko zavarava narod, nemam ništa protiv, to neka istražuje dalje i neka objašnjava onaj ko je to izneo. Ja stojim iza onoga što sam ja govorio i zvaničnih podataka, svaki lekar pojedinačno stoji iza svoje prijave“, rekao je tada Kon.\nPojedini članovi Kriznog štaba su indikretno priznali da su pojedine odluke donošene bez poznavanja epidemiološke situacije, jer su im, kako su naveli, „sumarne brojke o broju obolelih i umrlih davane na cedulji pred sam dolazak na konferenciju za novinare“.\n„Nažalost, postoji niz situacija kada su stručnjaci iz Kriznog štaba postupali pod grubim diktatom politike. Jedan od primera je njihov pristanak da se, poput mečke Božane, prepuste zimskom snu od prve nedelje maja do izbora, 21. juna, u doba kad počinku vreme nije“, ocenio je Radovanović jednom prilikom.\nStojković: Broj od 10.000 testiranih dnevno nije tačan\nKada je profesor Medicinskog fakulteta Oliver Stojković objasnio da se procenat pozitivnih razvodnjava uključivanjem seroloških testova, kao i ponovnim testiranjem onih koji su ozdravili, direktorka Instituta „Batut“ nemušto je priznala nelogičnosti o tome ko sve ulazi u dnevnu statistiku zaraženih.


Korisnici Zračka posetili Muzej železnice - Ozonpress :: internet portal\nTag: Muzej železnice, Zračak\nKorisnici Ustanove za dnevni boravak dece, mladih i odraslih sa smetnjama u razvoju ‚‚Zračak“ iz Čačka, 10. juna ove godine, zajedno sa svojim roditeljima i vaspitačima su posetili Odeljenje uzanog koloseka Železničkog muzeja u Požegi. Tom prilikom, oni su mogli da vide i da se upoznaju sa brojnim eksponatima koji predstavljaju deo istorijskog i tehničkog razvoja srpskih, ali i pruga bivših jugoslovenskih republika.\nOsamdesetak gostiju, iz susednog Čačka, dočekali su radnici Muzeja, u skladu sa srpskom tradicijom i u maniru dobrih domaćina. Svrha ove posete, po rečima Milice Veljović, glavnog koordinatora stručne službe, nije bila samo edukacija, već i socijalizacija lica koja imaju smetnje u razvoju. I ova, kao i sve druge aktivnosti sličnog tipa, čelnici Ustanove organizovali su u dogovoru sa samim korisnicima i u skladu sa njihovim željama i mogućnostima.


Srpski Za Strance - Kursevi U Novom Sadu | Serendipity\nCilj ovog kursa je da ljudima iz inostranstva koji žive i rade u Srbiji obezbedimo da na što bolji i jednostavniji način savladaju srpski jezik i efikasno ga koriste u raznim životnim situacijama. Nastava ovog kursa na početnom nivou se odvija na engleskom jeziku.\nPočetna • Kursevi • Srpski za strance\nSavladavanje srpskog kao maternjeg jezika\nRad i život u stranoj zemlji može biti dodatno zakomplikovan nepoznavanjem matičnog jezika države u koju ste se doselili. Centar za strane jezike Serendipity iz tog razloga organizuje kurs koji omogućuje lakše snalaženje svima koje je put iz neke druge zemlje doveo u Srbiju.\nKurs srpskog jezika za strance u potpunosti je prilagođen svima kojima srpski nije maternji jezik.\nPored samog jezika, na časovima ovog kursa stranci imaju priliku da se upoznaju sa glavnim obeležjima i tradicijom srpskog naroda, što im dodatno olakšava uklapanje u novu, do sada nepoznatu životnu sredinu.\nProgram kursa Srpski za strance osmišljen je tako da polaznicima pruži priliku da nauče i aktivno koriste srpski jezik, kako u svakodnevnim, tako i u poslovnim situacijama.\nBez obzira na okolnosti koje su Vas dovele do života u Srbiji, tokom ovog kursa uspešno ćete savladati sva neophodna znanja za pravilnu komunikaciju.\nNastavu na ovom kursu izvode stručni, veoma motivisani predavači sa širokim znanjem iz oblasti srpskog i engleskog jezika. Njihov cilj je da, koristeći engleski jezik, u maksimalnoj meri približe svim strancima srpski jezik i omoguće im što lagodnije savladavanje svih njegovih pravila.\nPored osnovnog udžbenika, nastavni program podrazumeva i korišćenje dodatnih materijala u vidu hendauta, fleš kartica, zvučnih zapisa i video-klipova, kako bi se obezbedilo što brže napredovanje polaznika.\nIndividualnim pristupom polaznike dodatno podstičemo na što slobodnije korišćenje srpskog jezika, kako tokom kursa, tako i van njega.\nPored toga što uče širok spektar reči koje se koriste u svakodnevnom životu, u zavisnosti od profesije kojom se bave, polaznicima obezbeđujemo da što bolje savladaju reči i fraze iz određene sfere poslovanja kako bi bez problema i nesporazuma mogli da komuniciraju sa svojim kolegama sa srpskog govornog područja.\nTokom kursa polaznici se pored osnovnog usvajanja jezika i njegovih pravila, upoznaju sa kulturom i običajima srpskog naroda, čime im omogućavamo da bolje shvate i razumeju društveni milje u koji su se doselili.\nOvim pristupom časovi postaju zanimljiviji i dinamičniji, a polaznici bogatiji za različita saznanja o Srbiji.\nKurs srpskog jezika za strance organizuje se za fizička i za pravna lica.


Inovativni pogonski sistem za bicikle mogao bi da revolucionizuje ovu oblast - Vrele gume\nsep. 02, 2021 u 10:01 am\nInovativni pogonski sistem za bicikle mogao bi da revolucionizuje ovu oblast\n2 septembra, 2021 nema komentarabike-by-wireelektrični pogonFree DriveSchaeffler\nMada bicikli dolaze u različitim formama što se dizajna tiče, i dalje se oslanjaju na tradicionalni prenos putem lanca ili remena s pedala na zadnji točak.\nNovi, inovativni pogonski sistem za električne bicikle bi mogao da promeni pravila igre u ovoj oblasti, zamenjujući gore pomenuti mehanizam elektropokretanim. Ovaj sistem se zove Free Drive.\nRazvio ga je nemački proizvođač Schaeffler, u saradnji sa specijalistima za dvotočkaše iz Heinzmann GmbH & Co. KG. Radi se o pogonskom sklopu bez lanca, koji funkcioniše bez mehaničke konekcije između generatora i motora.\nSuština je u mehaničkoj energiji koja se generiše tokom okretanja pedala, koja se konvertuje u električnu, a zatim se vraća u mehaničku uz pomoć motora u glavčini točka.\nOvaj sistem isključuje potrebu za isporuku snage na zadnji točak putem mehaničkog spoja u vidu lanca, vratila ili remena.\nU okviru novog Free Drive sistema, centralnu komponentu čini Schaefflerov generator, koji je instaliran tamo gde bi inače bio donji nosač pedala i ozubljenog točka pogonskog lanca. Ovaj generator napaja mehanička energija dobijena iz okretanja pedala, gde je on konvertuje u električnu.\nInspirisan „drive-by-wire“ terminom koji se koristi u oblasti električnih automobila, Schaeffler je svoj sistem nazvao „bike-by-wire“, jer koristi isključivo električnu instalaciju za povezivanje pogonskog mehanizma sa zadnjim točkom. Baš kao i kod automobila, CAN konekcija se koristi da bi komponente sistema međusobno komunicirale.\nPo kompaniji, ova nova tehnologija otvara brojne mogućnosti, omogućavajući novu arhitekturu bicikala i konfiguraciju pedala. Još jedna prednost koju pruža Free Drive je činjenica da smanjuje količinu habajućih delova.\nPored toga, ovaj sistem se može koristiti za postavke s dva, tri ili četiri točka, pružajući maksimalnu fleksibilnost na planu arhitekture vozila i slobodno konfigurisan osećaj na pedalama, prilagođen preferencama vozača, kako je objasnio dr Johen Šreder.\nFree Drive sistem će zvanično biti predstavljen ove nedelje na Eurobike 2021. u Fridrihshafenu u Nemačkoj, tako da očekujemo nove informacije.\nTagovibike-by-wireelektrični pogonFree DriveSchaeffler\nKimi Raikonen potvrdio povlačenje iz Formule 1


Akcija "Kolt": Privedeno 12 osoba zbog malverzacija s gorivom - Moja Hercegovina\nPočetna / Akcija "Kolt": Privedeno 12 osoba zbog malverzacija s gorivom\nAkcija “Kolt”: Privedeno 12 osoba zbog malverzacija s gorivom\n1. Februara 2016. 10:15\nPripadnici MUP-a Republike Srpske, u saradnji sa Upravom za indirektono oporezivanje /UIO/ BiH, priveli su 12 lica zbog poreske utaje i zloupotrebe ovlašćenja u privredi i obmanjivanja kupaca, a vrše pretrese na više lokacija na području Banjaluke, Gradiške, Zvornika i drugih gradova.\nOsumnjičeni su pod istragom zbog organizovanog uvoza baznog ulja /naftne prerađevine koja se koristi za proizvodnju ulja i maziva/, kojoj su nakon toga dodavali aditive i prodavali kao evro dizel, iako taj proizvod nije zadovoljavao tehničke norme dizel goriva, niti ekološke standarde, čime su vlasnicima automobila pričinili štetu na vozilima, a prouzrokovali i ekološko zagađenje, saopšteno je iz Tužilaštva BiH.\nIstragom je utvrđeno da su uvozom baznog ulja, na koje se ne plaća porez i akciza, pripadnici organizovane kriminalne grupe, ostvarivali nezakonitu imovinsku korist od 30.000 KM samo po jednoj cisterni goriva, a njihovim nezakonitim radnjama za velike iznose oštećen je budžet i svi građani BiH, te su prouzrokovali štetu kupcima, jer upotreba ovog goriva šteti motorima savremenih vozila.\nAkcija “Kolt” sprovodi se prema nalogu Tužilaštva BiH, a usmjerena je na više lica koja su pod istragom zbog organizovanog kriminala u vezi sa poreskom utajom, zloupotrebom ovlašćenja u privredi i obmanjivanjem kupaca, a radi pribavljanja protivpravne imovinske koristi članovima organizovane kriminalne grupe i nanošenja štete budžetu BiH u velikim iznosima, saopšteno je iz Tužilaštva BiH.\nTužilaštvo BiH i službenici MUP-a Republike Srpske i UIO BiH sproveli su dugu i temeljnu istragu i prikupili dokaze.\nOsumnjičeni će, nakon privođenja i pretresa, biti predati postupajućem tužiocu, koji će ih ispitati i nakon toga donijeti odluku o daljim aktivnostima.\nOznakeakcija kolt malverzacije mup rs republika srpska zloupotreba


Zoran Tegeltija mandatar za sastav Vijeća ministara BiH | Trend Radio Velika Kladuša\nMandat obnavlja 2013. godine, u vladi koju vodi Željka Cvijanović. Na opštim izborima 2014. godine je bio kandidat za poslanika u Narodnoj skupštini RS. Osvojio je mandat ali je ostao u izvršnoj vlasti na poziciji ministra finansija RS-a, sve do 2018. kada je ponovo osvojio mandat u Narodnoj skupštini RS.\nRazlog neformiranja vlasti već duže od godinu dana bila je nemogućnost dogovora u vezi nastavka NATO puta naše države. Ipak, kako saznajemo nakon višesedmičnih pregovora i iznalaženja rješenja među kabinetima u Predsjedništvu BiH kompromis je da BiH u sjedište NATO-a, u Brisel pošalje svoj plan i program reformi.\nKompromis o slanju programa reformi u NATO značio je i saglasnost za imenovanje Zorana Tegeltije (SNSD) kao kandidata za predsjedavajućeg Vijeća ministara.


Zakazana premijera Windows 8 Zakazana premijera Windows 8\nObjavljeno: 19. 7. 2012 u 23:29h\nMicrosoft će svoj novi operativni sistem namijenjen računarima, serverima i mobilnim uređajima predstaviti 26. oktobra.\nKompanija Microsoft je i zvanično objavila, putem svog bloga posebno kreiranog za Windows, da će najnovija verzija tog operativnog sistema – Windows 8 – biti lansirana 26. oktobra tekuće godine.\nPrema riječima kompanije i po iskustvima stečenim u radu sa dosadašnjim test-modelima, u pitanju je najznačajnija verzija Windows sistema ove kompanije, koja, sem u funkcionalnom, donosi brojna poboljšanja i u dizajnu samog interfejsa.\nPanelni interfejs i istovremena prilagodljivost mobilnim platformama neke su od ključnih tački na koje se Micrsoft ovog puta oslanja, pored toga što proizvođač tvrdi da će ovo biti najrazvijeniji Windows OS do sada.\nIstovremeno sa najavom datuma lansiranja, Microsoft je potvrdio i to da će verzija RTM (Release to Manufacturing) sistema Windows 8 biti isporučena već u avgustu. Posebna, RTM verzija, namijenjena je proizvođačima hardvera, poput laptop i desktop računara, kako bi mogli odmah da prave nove uređaje sa ovim operativnim sistemom.\nNa taj način, zajedno sa premijerom novog operativnog sistema, pojaviće se i brojni uređaji koji ga već imaju “na sebi”. Ono što je sada vrlo zanimljivo, jeste i najava Microsofta da bi “negdje u to vrijeme” trebali da se pojave i prvi tableti i pametni telfoni sa Windowsom 8, koje će, izeđu ostalih, proizvoditi Nokia i Huawei.\nTagovi: Nauka i tehnologijaWindows


Ona je reagovala na izjavu amerièkog državnog sekretara Entonija Blinkena da NATO ne planira agresiju protiv Rusije i da je jedina "agresija koja se mogla videti prethodnih godina dolazila od Rusije“.\n"Sirija, Libija, Irak, Jugoslavija - otvorena oružana agresija NATO na èelu sa SAD. U Ukrajini imamo rukovodstvo antiustavnih prevrata koje su realizovali SAD zajedno sa NATO i EU“, navela je ona, prenosi Sptnjik.\nPodsetila je da su na Kubi, u Nikaragvi i Belorusiji sprovedeni pokušaji svrgavanja vlasti uz elemente hibridnog rata koji su sprovodile Amerika i zemlje NATO.\nOna je ocenila da je su za NATO rutina stotine specijalnih operacija, èiji je cilj mešanje u unutrašnje stvari suverenih država i promena politièke agende.\n"Tako da ovakve izjave državnog sekretara nisu ništa drugo do neuspešan pokušaj stvaranja ideološke baze za Samit demokratije. Ako su u Stejt departmentu odluèili da naðu agresore koji krše meðunarodno pravo, onda partneri taj proces treba da zapoènu pred ogledalom “, zakljuèila je Zaharova.


Tanjug odgovorio Izetbegoviću: Umjesto da ispravite lažnu vijest, nastavljate obmanjivati javnost - Vijesti Banja Luka\nNovinska agencija Tanjug ocijenila je da Bakir Izetbegović svojim saopštenjem, u kojem optužuje ovu agenciju za lažnu vijest, ne demantuje ništa od onog što je rekao, a ova novinska agencija prenijela, pa ni svoj politički stav o nezavisnosti Kosova. Novinska agencija Tanjug ocijenila je da Bakir Izetbegović svojim saopštenjem, u kojem optužuje ovu agenciju za lažnu vijest, ne demantuje ništa od onog što je rekao, a ova novinska agencija prenijela, pa ni svoj politički stav o nezavisnosti Kosova. Iz Tanjuga navode da "umjesto da isprave očiglednu lažnu vijest, koju su plasirali", nastavljaju da "obmanjuju javnost, izvrću činjenice i plasiraju nove neistine".\nU odgovoru na saopštenje Izetbegovićevog kabineta, Tanjug ocjenjuje da Izetbegović pokušava da negativan odjek svoje političke poruke preusmjeri na Tanjug i na taj način obezbjedi neku vrstu amnestije za sopstveni politički faul.\n"Bošnjački član Predsjedništva BiH Bakir Izetbegović, sudeći prema današnjem saopštenju svog kabineta, ne odriče se 'nade' da će BiH priznati 'Republiku Kosovo', niti stava da je 'BiH dosad trebalo to da uradi', niti svoje uloge 'generatora', koji to, kako je naveo, za DW – 'gura' ", navodi Tanjug u odgovoru.\nTanjug je, kako se dodaje, odgovor Izetbegovića "nadam se da da" najprije prenio kao "da", a zatim to ispravio.\nOn je uostalom, toga bio svjestan kada je rekao: "Što se mene tiče, dosad je Kosovo trebalo da bude priznato. Sad će se naljutiti naše kolege….". "Sa 'ljutnjom kolega', međutim, Izetbegović mora da se izbori vlastitim političkim kapacitetima i integritetom. Tanjug mu u tome neće pomoći", ističu iz ove agencije.\nU saopštenju Kabineta bošnjačkog člana Predsjedništva BiH navedeno je da je Tanjug netačno, "izvan konteksta i tendenciozno" prenio dijelove Izetbegovićevog intervjua za DW, "iskrivljujući samu suštinu izjave". Tanjug Prijavi grešku


"Kosovo da ukine takse, Srbija da ne lobira.." | Skandalozno\nZemlje Kvinte: Kosovo da ukine takse, Srbija da ne lobira za povlačenje nezavisnosti\n„Za Kosovo to znači ukidanje taksi koje je nametnulo Srbiji. Za Srbiju to znači prekid kampanje za povlačenje priznanja nezavisnosti Kosova. Želimo da građani Kosova i Srbije uživaju plodove održivog mira i da imaju mogućnost da grade sopstvenu budućnost.\nSpremni smo da u tome pomognemo na svaki mogući način“, zaključuje se u zajedničkoj izjavi vlada Francuske, Nemačke, Italije, Ujedinjenog Kraljevstva i SAD.\nBudite prvi sa komentarom na članku "Zemlje Kvinte: Kosovo da ukine takse, Srbija da ne lobira za povlačenje nezavisnosti"


Stojanović: Oprezno protiv OFK Beograda – Nadlanu.com\nObjavljeno 29. nov 2013. / 19:49:56\n"Ako želimo da razmišljamo o vodećim pozicijama na tabeli onda moramo da pobeđujemo. Imamo nezgodno gostovanje kod mlade, perspektivne i poletne ekipe OFK i moramo da budemo maksimalno oprezni i odigramo najbolje što znamo", rekao je Stojanović novinarima na stadionu Zvezde.\nFudbaleri Crvene zvezde sutra od 13 sati na Omladinskom stadionu igraju protiv OFK Beograda, utakmicu 14. kola Super lige Srbije.\nStojanović je rekao da je čuo da je na stadionu na Karaburmi loš teren i kada nema snega.\n"Ne znam kakav je teren bio prošlih godina, ali sam čuo da nije u najboljem stanju i kada nema snega. Ali, svi imaju slične uslove, to su uslovi u kojima se igra fudbal i moramo da znamo da regujemo", rekao je on.\nStojanović neće moći da računa na od ranije povređene Aleksandra Kovačevića i Novaka Martinovića, kao i na Marka Vešovića i Filipa Mladenovića, koji su tražili raskid ugovora.\nTrener crveno-belih naveo je da je njihovo neigranje stav kluba i da očekuje da igrači svoje probleme rešavaju na kraju jesenjeg dela sezone.\n"Svako na svoj problem reaguje drugačije i svoja muka mu je najteža. Znam da će igrači biti koncentrisani kao i do sada i očekujem da takvi budu ovih preostalih desetak dana i posle će svako da rešava svoje probleme", rekao je Stojanović.\nZvezda je druga na tabeli Super lige sa bodom manje od Partizana, a uprava Zvezde je reagovala zbog suđenja na utakmici "večitog" rivala na utakmici protiv Voždovca, prošlog vikenda. Stojanović je rekao da ne želi da troši energiju na te stvari.\n"Imam hiljadu svojih problema vezanih za teren i ako se budem bavio drugim stvarima izgubiću crvenu nit, što nije dobro", istakao je Stojanović.\nOFK sa klupe predvodi bivši fudbaler Zvezde Zlatko Krmpotić, a crveno-beli su ove sezone gubili od ekipa čiji su treneri bili njeni nekadašnji igrači - Nenad Lalatović u Voždovcu i Vladan Milojević u Čukaričkom.\n"Normalno je da svako ko je na drugoj strani želi pobedu i ne mogu da se bavim svim tim stvarima, uvek nešto postoji... Naš posao je sasvim jasan", rekao je Stojanović.


Ministar Kljajić: Policija prisiljena štititi i vlastite živote, migranata na USK-u sve više, nadležni ne reagiraju (VIDEO)\nNaslovnica Bihać Ministar Kljajić: Policija prisiljena štititi i vlastite živote, migranata na USK-u sve...\nNakon sukoba migranata u Velikoj Kladuši i napada na policiju, za Dnevnik 3 je govorio ministar unutrašnjih poslova USK-a, Nermin Kljajić.\nIstakavši tešku situaciju na Kantonu izazvanu migrantskom krizom, koja je eskalirala posljednjim događajem u kojem su, osim velikog broja učesnika tučnjave, lakše povrijeđena i tri policajca, a oštećeno jedno vozilo, ministar Kljajić je potvrdio da stanje u prihvatnim centrima, posebno Miralu, nije na zadovoljavajućem nivou.\nOčito je da je Unsko-sanski kanton prepušten sam sebi i rješavanju migrantske krize, a nažalost, došlo je do toga da policija, osim života građana, mora štititi i vlastite živote. S druge strane, migranata je sve više. Prema slobodnoj procjeni trenutno ih je oko 6.000, a nema naznaka da će od velikih obećanja o pomoći Kantonu biti išta. Zabrinjava činjenica da čak ni Predsjedništvo Bosne i Hercegovine ne reagira, te se nešto konkretno osim određivanja nove lokacije novog prihvatnog centra do sada nije uradilo.\nMinistar Kljajić najvećim krivcem za novonastalu situaciju smatra Željeznice Bosne i Hercegovine, koja, kako ističe, ugrožava živote građana Unsko-sanskog kantona samom činjenicom da ne želi ukinuti talgo liniju.\nPrethodni članakAlarmantna situacija: Policija u pripravnosti, migranti sa šipkama hodaju Velikom Kladušom\nSljedeći članakBosanci i Danci zajedno obilježili Bajram i nacionalni praznik Danske


Do kraja godine poskupljuje putarina\nBeta 15. novembra 2016. 10:25\nPreduzeće Putevi Srbije dobiće do kraja novembra, a najkasnije u decembru, odobrenje Vlade Srbije za poskupljenje putarine za 10 odsto, pišu danas Večernje novosti.\nKako navodi taj list, za vožnju od Beograda do Niša umesto 730 dinara vozači će morati da izdvoje oko 800 dinara. Putovanje od Beograda do hrvatske granice koštaće 375 umesto 340 dinara, dok će cena putarine od Beograda do Novog Sada biti 210 dinara.\nMinistarka gradjevinarstva, saobraćaja i infrastrukture Zorana Mihajlović za Novosti je izjavila da će putarina poskupeti vrlo brzo, možda čak i do kraja meseca i to za 10 odsto, koliko su Putevi Srbije tražili.\nPutevi Srbije su još u januaru poslali zahtev Vladi Srbije sa konkretnim predlogom za korigovanje cena i planom da od 1. februara korišćenje puteva poskupi, ali su tada odbijeni.\nCene korišćenja auto-puteva nisu menjane od februara 2008. godine, iako ovo preduzeće godinama traži skuplju vožnju auto-putem.\nU medjuvremenu su, kako navode u Ministarstvu saobraćaja, rasle cene materijala, energenata i opreme koji se koriste za održavanje auto-puteva i ostalih saobraćajnica.


07.12.2012 Dan volontera\nMinistarstvo omladine i sporta i Delegacija Evropske unije u Republici Srbiji obeležili su 5. decembar, Međunarodni dan volontera i dodelili nagrade za najbolje omladinske volonterske projekte.\nNovosadski humanitarni centar bio je jedan od Resurs centara, zadužen za Južnobački okrug. Naša organizacija je podržala devet omladinskih akcija, koje su promovisale aktivizam, solidarnost i toleranciju, zaštitu životne sredine, obrazovanje, kreativnost i volonterski rad.\nU okviru ovogodišnjeg programa „Mladi su zakon“, Ministarstvo omladine i sporta finansiralo je 224 omladinska volonterska projekta u iznosu od skoro 17 miliona dinara. Nagrade za najbolje volonterske inicijative i inicijative koje posebno promovišu vrednosti EU, na proslavi u Beogradu dodelili su ministarka omladine i sporta Alisa Marić i Vensan Dežer, šef Delegacije Evropske unije u Srbiji.\nPrvo mesto osvojila je neformalna volonterska grupa „Lučani u srcu”, Lučani iz Moravičkog okruga, sa projektom „Humanost na delu”. Aktivisti voloterske grupe organizovali su predstave i koncerte na kojima je ulaz bio besplatan, a u cilju prikupljanja doborovoljnih priloga za decu obolelu od dijabetesa. Cilj grupe „Lučani u srcu“ bila je da kod svih građana, a pre svega mladih podigne svest o ovom problemu i da ih podstakne da se aktivno uključe u rešavanje jednog konkretnog problema koji se tiče cele lokalne zajednice, ali i mladih pre svega.


DAN GRADA Završeni radovi na proširenju kapaciteta deponije "Željkovac" PWW investirao 5,5 miliona evra - Dnevnik Juga\nPočetna / DRUŠTVO / DAN GRADA Završeni radovi na proširenju kapaciteta deponije „Željkovac“ PWW investirao 5,5 miliona evra\nSrdjan Stamenkovic 09/10/2018\tDRUŠTVO, Leskovac Ostavi komentar\nU okviru obeležavanja Dana grada Leskovca, 11. oktobra, gradonačelnik Leskovca danas je sa saradnicima i predstavnicima kompanije PWW obišao sanitarnu deponiju „Željkovac“.\nAustrijska kompanija investirala je 3 miliona evra u pripremu terena i izgradnju nove „kasete“ za deponovanje otpada koja bi trebala da zadovolji potrebe za period od 7 do 10 godina. Kako je rečeno ovom prilikom, PWW je uložio i oko 2,5 miliona evra u kupovinu 13 novih vozila, kanti i kontejnera.\n-Proširenjem kapaciteta deponije „Željkovac“ obezbeđeno je zbrinjavanje komunalnog otpada u narednih 10 godina, a u samo proširenje, zajedno sa postrojenjem za prečišćavanje otpadnih voda, uloženo je oko 3 miliona evra i danas kapacitet deponije iznosi oko 360 hiljada kubika. Na deponiji će pored grada Leskovca ovde će otpad odlagati i opština Vlasotince, Crna Trava, Bojnik, Lebane, Medveđa, Vladičin Han, zatim Žitorađa i Prokuplje. Odlagalište je izgrađeno po savremenim standardima, pa s obzirom na to izvođači garantuju bezbednost, odnosno garantuju da opasnosti po stanovnike i širu životnu okolinu nema. Deponija „Željkovac“ je jedna od retkih sanitarnih deponija, gde je pritom upošljeno oko 25 radnika, dok na teritoriji Leskovca PVV broji oko 210 zaposlenih – rekao je gradonačelnik Leskovca dr Goran Cvetanović.\nOvo nisu i jedina ulaganja PWW u prethodnom periodu.\nU prethodne dve godine (tokom 2017. i 2018.) PVV je obnovio svoj vozni park (kupljeno je 13 kamiona), a vrednost nabavljenih kamiona, kontejnera i kanti za potrebe PVV-a iznosi 2,5 miliona evra. PVV punih 11 godina odlično obavlja svoj posao u našem gradu, pa samim tim Grad ima sa njima dobru saradnju. Pored unapređenja kvaliteta rada, kojem PVV stalno teži, ova kompanija je pružila podršku i realizaciji nedeljnih akcija uređenja grada u organizaciji Odeljenja za zaštitu životne sredine, Javno komunalnog preduzeća „Komunalac“ i Komunalne policije. Kroz ovakve akcije očišćeno je oko 300 deponija i uklonjeno preko 3200 tona otpada. Na taj način podignut su nivo higijene u gradu s ciljem da se obezbedi zdravo okruženje i sačuva planeta za nas i buduće generacije. To je cilj kojem lokalna samouprava bezuslovno teži kako bismo našim građanima omogućili pravo na zdravu životnu sredinu u kojoj će da žive i rade – naglasio je gradonačelnik Goran Cvetanović.\nDirektor PWW Slobodan Pavlović istakao je da deponija radi po najvišim standardima Evropske unije, najavio početak redovnog pranja kontejnera u Leskovcu za 2019. godinu.\nKonferenciju za medije sa deponije „Željkovac“ mogli ste da pratite UŽIVO na našoj Facebook stranici, a snimak možete pogledati klikom na link OVDE.\nTagovideponija Goran Cvetanovic pww Željkovac\nPrethodni Migranti pokušali preko granice uvučeni u limene cevi\nSledeći DAN GRADA U azilu za pse bolji uslovi za smeštaj životinja, uskoro mesta za još 200 pasa


Vesti online / Vesti / Svet / Nemci neće jaja\nBoje se da jedu jaja\nPrema rezultatima ankete, 16 odsto ispitanika je počelo manje da kupuje jaja, dok je 10 odsto potpuno prestalo da ih koristi. Ipak, 65 odsto ne namerava da menja svoje navike zbog skandala.\nU anketi službe "YouGov" je učestvovalo 2.050 osoba starijih 18 godina.\nU 15 država EU su otkrivena jaja sa tragovima fipronila - insekticida koji se koristi za borbu protiv buva, krpelja i drugim parazita. Ako se nađe u velikoj količini u organizmu, on može kod čoveka da izazove oštećenje jetre, bubrega, štitne žlezde.


Vesti, 05.03.2021, 10:30 AM\nGrađani bi mogli da budu uvučeni u sajber napade koji bi doveli u opasnost njihove uređaje, kaže direktor kompanije za sajber bezbednost FireEye koja je otkrila hakovanje SolarWindsa.\nKevin Mandia, izvršni direktor kompanije FireEye, rekao je u nedelju u emisiji „Axios” koja se emituje na HBO kanalu, da bi budući sajber rat između SAD i Kine ili Rusije mogao da utiče i na obične ljude, što bi dovelo do problema u svakodnevnom životu.\n“Aplikacije neće funkcionisati. Uređaji možda neće raditi. Ljudi čak i ne znaju od čega sve zavise”, rekao je Mandia, upozoravajući da bi i snabdevanje moglo biti ugroženo jer računari ne rade.\nMandia je upozorio da su pravila o sajber napadima nejasna, što znači da možda ne postoji ništa što je zabranjeno. U svetu u kojem je više uređaja povezano na internet nego ikada ranije, ljudi su izloženi velikom riziku.\n„Jednostavno je, ako vas mogu hakovati, hakovani ste“, rekao je.\nMandijina kompanija, FireEye, prva je primetila hakovanje SolarWindsa prošle godine, tako što je zapravo otkrila da su hakovani njeni sopstveni sistemi.\nSolarWinds, IT kompanija sa sedištem u Teksasu, bila je žrtva sajber napada koji je mesecima ostao neotkriven. Tako su strani napadači mogli da špijuniraju privatne kompanije, kao i državne institucije, uključujući američko Ministarstvo finansija i Ministarstvo unutrašnje bezbednosti, koje su korisnici softvera SolarWindsa.\nIako bez jasnih dokaza, Amerikanci su za ovaj napad okrivili hakersku grupi poznatu pod nazivima APT29 i CozyBear, za koju se veruje da deluje po nalogu ruske vlade.


Košarkašice Crvene zvezde odbranile Kup - Sportskacentrala.com\nKošarkašice Crvene zvezde odbranile Kup12.03.2017 18:26hKošarkašice Crvene zvezde odbranile su trofej u Kupu Milan Ciga Vasojević, pošto su u finalu savladale ekipu Radivoj Korać 84:66 (23:8, 19:19, 20:23, 22:16).\nCrveno-bele je do trofeja predvodila kapiten Aleksandra Katanić koja je meč završila sa 18 poena i deset skokova.\nCrvena zvezda je odlično otvorila utakmicu i od samog početka imala konstantnu prednost. Pred kraj prvog perioda crveno-bele su prvi put došle do dvocifrene prednosti, a na kraju prve četvrtine bilo je 23:8.\nTrojkom Stojiljković Radivoj Korać je otvorio drugu četvrtinu i serijom 8:2 smanjio prednost Zvezde, ali su ubrzo izabranice Dragana Vukovića konsolidovale redove i održale sigurnu prednost do kraja poluvremena, 42:27.\nTokom celog trećeg perioda igre Zvezda je održavala dvocifreno vođstvo, a maksimalna prednost je iznosila plus 17 (60:43) trojkom Mišeljić minut pred kraj, i tako postala treća igračica sa dvocifrenim učinkom u crveno-belom.\nNisu ostavile prostor za iznenađenje Zvezdine devojke u poslednjih 10 minuta, rutinski su privele meč kraju i odbranile trofej u Kupu Milana Cige Vasojevića koji je 41. trofej u istoriji kluba.\nZa najbolju košarkašicu turnira proglašena je kapiten crveno-belih Aleksandra Katanić, a pehar i medalje pobednicama uručio je predsednik Košarkaškog saveza Srbije Predrag Danilović.


source.ba | Vijesti iz Njemačke: Ibišević raskinuo ugovor, vraća se u SAD\nEkipa Chemie Leipzig pravi planove za nastavak sezone u kojem u 17. kolu 26. januara dočekuju BFC Dynamo.\nTako je odlučeno da se raskine ugovor sa bosanskohercegovačkim fudbalerom Elvirom Ibiševićem, inače rođakom mnogo poznatijeg Vedada.\n- Obje strane su donijele odluku o prekidu saradnje, stoji u saopštenju Chemie Leipziga.\nOvaj napadač je nastupio na osam susreta u Njemačkoj, ali se nije uspio upisati u listu strijelaca, pa je donešena odluka o raskidu saradnje, prenosi S1.\nPrema posljednjim informacijama, igrač će svoju sreću pokušati pronaći u SAD-u gdje je i odrastao i gdje je nastupao za ekipe Kansas Academy, Omaha Mavericks, Des Moines kao i Celje u Sloveniji.\nZa reprezentaciju Bosne i Hercegovine je zabilježio jedan nastup i to na američkoj turneji.


MIP Rusije: Provokacije kosovske vlasti na granici sa Srbijom destabilizuju situaciju u regionu | Hronika\nPočetna strana > Hronika > MIP Rusije: Provokacije kosovske vlasti na granici sa Srbijom destabilizuju situaciju u regionu\nMIP Rusije: Provokacije kosovske vlasti na granici sa Srbijom destabilizuju situaciju u regionu\nMIP RF zabrinuto je zaoštravanjem situacije na severu Kosova i izjavljuje da akcije kosovskih vlasti destabilišu situaciju u pokrajini. Izaziva ozbiljnu zabrinutost takvo naglo zaoštravanje situacije na severu Kosova, stoji u komentaru MIP RF, objavljenom na zvaničnom sajtu resora u sredu.\nSmatramo da provokaciona dejstva albanskih vlasti Kosova destabilizuju i tako krhku situaciju u pokrajini, vode uvećanju napetosti, podrivaju pregovarački proces između Beograda i Prištine, podvukli su na Smolenskom trgu.\nU komentaru se ističe da ruska strana polazi od toga da će ovlašćeno međunarodno prisustvo, pre svega Misija UN na Kosovu, kao i Misija EU o oblasti vladavine zakona i Snage za Kosovo preduzeti neophodne mere za suzbijanje opasnih ambicija kosovskih vlasti.\nSva sporna pitanja treba da se rešavaju putem pregovora u skladu sa rezolucijom 1244 SB UN, podvuklo je rusko ministarstvo inostranih poslova.\n:\tSkoplje: Predsednik Severne Makedonije od vaseljenskog patrijarha Vartolomeja zatražio priznavanje Makedonske pravoslavne crkve


Poznat datum 66. Sterijinog pozorja, najznačajnijeg pozorišnog festivala u Srbiji - mediji.net\nPoznat datum 66. Sterijinog pozorja, najznačajnijeg pozorišnog festivala u Srbiji\nDomaći regionalni teatri na jednom mestu\nNajznačajniji pozorišni festival u Srbiji, koji neguje pretežno domaću srpsku dramu ali sada i međunarodni karakter, ove godine se održava pod sloganom “Zlu vremenu, uprkos!” i ima novog selektora - teatrologa i dramskog pisca Milivoja Mlađenovića.\nGlavni program čine sve...\nsterijino pozorjeAktuelna tema\nPozorište iz Novog Pazara prvi put će biti na Sterijinom pozorju i to u takmičarskoj selekciji, a pozorište iz Tuzle, takođe prvi put na ovoj najvećoj pozorišnoj manifestaciji koja upravo promoviše susrete i dijalog, u netakmičarskoj selekciji "Krugovi".\nPoznat program Sterijinog pozorja: Devet predstava u trci za nagrade\nSterijino pozorje u Novom Sadu najavljeno je od 18. do 26. juna, u takmičarskom programu planirano je igranje devet predstava, a u programima "Krugovi" i u off-programu još četiri komada.\n“Sterijino pozorje” ove godine od 18. juna\nSmanjen obim pozorišne produkcije, usled epidemiološke situacije, uslovio je izmenu termina u pripremi i organizaciji 66. Sterijinog pozorja.\n„Sve ti znaš - šta Rusi, šta drugi dvorovi misle, samo što sam misliš, teško ti biva znati”, Sterijina je misao koja nesumnjivo potrvđuje njegov značaj i univerzalnost nakon više od dva veka od njegovog rođenja.\nNove predstave u teatrima Srbije: Pred nama je uzbudljiva pozorišna godina\nOsim ambicioznih planova u beogradskim pozorištima koja uveliko spremaju nove projekte za predstojeću sezonu, i teatri širom Srbiji su, prema informacijama Tanjuga, krenuli u realizaciju novih predstava za celu 2021. godinu.


Osnovna škola u naselju Guke u Pljevljima\nU toku su radovi na izgradnji lamele „B” i lamele „C” objekta Osnovne škole u naselju Guke, u sklopu DUP-a „DOLOVI II“ u Pljevljima.\nPosjeta opštinama Berane i Andrijevica\nDirektor Direkcije javnih radova Milan Martinović bio je sa Presjednikom Vlade Milom Đukanovićem i delegacijom Vlade u radnoj posjeti i obilasku objekata koji se realizuju na teritoriji opština Berane i Andrijevica.\nDnevni centar za djecu sa posebnim potrebama u Rožaja\nPremijer Milo Đukanović prisustvovaće danas svečanom otvaranju objekta » Dnevni centar za djecu sa posebnim potrebama » u Rožajama.\nRESTORAN NA BIOGRADSKOJ GORI\nU toku su radovi II faze na izgradnji restorana u okviru Nacionalnog parka ˝Biogradska gora˝.\nRADNA POSJETA OPŠTINI BERANE\nDana 06.07.2014. godine Direktor javnih radova Milan Martinović sa saradnicima bio je u radnoj posjeti Beranama\nRekonstrukcija Doma vojske za potrebe Inovacionog preduzetničkog centra Tehnopolis u Nikšiću\nU toku su završne aktivnosti na rekonstrukciji bivšeg objekta Doma vojske za potrebe Inovacionog preduzetničkog centra ˝Tehnopolis˝ u Nikšiću.


Pravila o zaštiti privatnosti – Motelli Rovaniemi, zvanični veb sajt | Moteli u gradu Rovanijemi\nOva Izjava o zaštiti privatnosti se odnosi na veb sajt rovamotelli.com koji je u vlasništvu i kojim upravlja objekat Motelli Rovaniemi. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: rovamotelli.com. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na rova.cottages@gmail.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na rova.cottages@gmail.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na rova.cottages@gmail.com . Takođe, svoja pitanja i nedoumice možete da uputite lokalnim organima za zaštitu podataka.


Olimpija - Ozonpress :: internet portal\nČačanin spreman za završnicu prvenstva u Sloveniji\nU slovenačkom košarkaškom šampionatu je do kraja regularnog dela sezone ostalo da se odigaju utakmice poslednjeg kola nakon čega počinje plej of. Na tabeli vodi Krka, a Olimpiji pripada druga pozicija sa kojom najbolji igrač tima iz Ljubljane Marko Marinović nikako nije...\nMalina o učinku Olimpije\nPorazom od Crvene zvezde (81:91) košarkaši Olimpije nastavili su negativan niz u ABA ligi. Srbin u timu iz Ljubljane Marko Marinović kaže da njegova ekipa ponovo nije imala dovoljno sreće i koncentracije. „Vredno treniramo, ali smo zabeležili četiri uzastopna poraza od Krke,...\nMalina pred meč sa Cibonom\nDerbi utakmicu prvog kola drugog kruga ABA lige odigraće Olimpija i Cibona. U duel Ljubljančani i Zagrepčani ulaze sa različitim rapoloženjem. Cibona je u seriji od četiri trijumfa, dok je Olimpija poražena u poslednjem kolu od Krke. „Cibona je uspela da nas sustigne i sad ima...\nJoš jedna dobra partija Maline\nTrijumfom nad MZT-om (69:56) košarkaši Olimpije stigli su do šeste pobede u ABA ligi. Još jednom jedan od najboljih igrača ljubljanskog tima bio je Marko Marinović koji je upisao 13 poena uz šest asistencija. “Nakon tri uzastopna poraza stigli smo do važne pobede”, kaže Marinović...\nU uzbudljivoj završnici košarkaši Olimpije uspeli su da pronađu snagu, preokrenu rezultat i pobede (72:70) Igokeu u premijernoj utakmici osmog kola ABA lige. Najefikasniji (19 poena) u redovima pobednika bio je Marko Marinović koji ističe da je utakmica bila teška. “Opterećeni...


utorak, 28 Oktobar 2014 03:04\nViše od 1.000 učenika iz 142 srednje škole 31. oktobra će raditi na jedan dan u 150 institucija, firmi i organizacija u 63 grada iz cijele BiH kako bi stekli prvo radno iskustvo.\nOve aktivnosti će se provoditi u okviru projekta Udruženja Infohouse „Volonitiraj Kreditiraj 2014.“, koji već osmu godinu organizira „Socijalni dan“ - dan kada poslodavci zapošljavaju srednjoškolce na jedan dan.\n- Ovo je veoma koristan projekat za srednjoškolce s obzirom na to da praktična nastava ne postoji ni u jednoj srednjoj školi u BiH. Oni kroz projekat imaju priliku da rade poslove za koje se školuju i na taj način vrednuju volonterizam - istakla je na današnjoj pres-konferenciji projektna koordinatorica Dalila Bavčić. Ukazala je na činjenice da je stopa nezaposlenosti mladih iznosi 60 posto, 40 posto mladih želi otići iz BiH, dok 80 posto mladih je nezadovoljno obrazovnim sistemom jer im ne daje znanje i vještine koje bi im bile od velike pomoći pri zapošljavanju u struci.\nOve godine, kako je kazao, koordinator projekta za Istočno Sarajevo Filip Matić, velika je zainteresovanost kako srednjoškolaca tako i poslodavaca za „Socijalni dan“. Tako će 31. oktobra JP „Komunalno Brčko“ zaposliti 60 učenika, BH Telecom 48, JP Elektroprivreda BiH 45, Konzum 35, Grad Bijeljina 30, UniCredit banka, Općina Bihać, Arcelor Mittal Zenica i JZU „Zdravstveni centar Brčko“ po 25 učenika, KJKP „Pokop“, Hypo Alpe Adria banka i Zovko osiguranje po 20 učenika.\n- Velika je stvar da srednjoškolci znaju da neko misli na nas - rekao je Matić.\nJedan dan u Vladi\nViše iz kategorije: « Novo zaduženje Federacije Zapečaćena 81 kladionica »


1136\tObjavljeno 17 februar 2021 Autor: Micro mreža\nPri izradi određenog dijela, kompletne ograde ili nekih drugih proizvoda koristi se najkvalitetniji aluminijum (debljine od 1.8 do 3mm) što garantuje čvrstoću, sjajan dizajn, dugotrajnost - boje kao i lakoću prilikom održavanja. Koliko je zapravo moderan pokazuje i široka paleta boja koju možete odabrati prilikom izrade tako da kompletan program bude u skladu sa enterijerom i eksterijerom vašeg objekta.\nOrjentisani na izvoz, prije svega u zemlje Zapadne Evrope - Njemačku, Austriju, Sloveniju i druge, u Alu Proxu svoj brend grade kroz profesionalnost, preciznost, garanciju i kvalitet. Uz to, kompanija "Alu Prox" je na domaćem tržištu prepoznata i kao društveno odgovorna kompanija, koja podržava brojne sportske i druge manifestacije.\nŽelite kapije, obične ograde, staklene ograde, na pravom ste mjestu. Posjetite sajt kompanije "Alu prox" i uvjerite se u gore spomenutu priču, pored sajta u kompaniji imaju odličnodizajnirane fejsbuk i instagram stranice, a svoje poslovanje planiraju da prošire na novu lokaciju pored bivšeg Autoprevoza u ulici "Nedeljka Čabrinovića 1".


Zaštitnik gradjana upozorio je danas, povodom Medjunarodnog dana maternjeg jezika, da Srbija ni devet godina nakon donošenja Ustava nije obezbedila službenu upotrebu ćiriličnog pisma, ali ni sve udžbenike na jezicima i pismima nacionalnih manjina.\nTa institucija je u saopštenju ocenila da briga o očuvanju jezika zahteva da država bez odlaganja kreira jezičku politiku koja će uz garancije i zaštitu upotrebe velikog broja manjinskih jezika u obrazovanju, informisanju i kulturi, “kao civilizacijsku obavezu sagledati i očuvanje srpskog jezika i ćiriličkog pisma”.\n“Iako obavezna da brine o maternjim jezicima svih svojih gradjana, ni devet godina nakon donošenja Ustava, Srbija nije obezbedila službenu upotrebu ćiriličkog pisma, s obrazloženjem da informacioni sistemi podržavaju samo potrebu latiničnog pisma”, piše u saopštenju.\nDodaje se da je zaštitnik gradjana uputio 2015. godine preporuke kako bi se otklonili propusti i precizno uredio položaj, način uvodjenja i organizovanja dvojezične nastave na srpskom i jeziku nacionalne manjine, kao jednog od modela obrazovanja pripadnika nacionalnih manjina.\n“Zabrinjava činjenica da pripadnici nacionalnih manjina po završetku školovanja često nemaju funkcionalno znanje srpskog jezika i samim tim jednake šanse u daljem obrazovanju i prilikom zapošljavanja, što dovodi i do povaćenja etničke distance, na štetu razvoja gradjanskog društva”, navela je ta institucija.\nZaštitnik je nadležnim organima uputio i preporuke da u najkraćem roku otklone nedostatke na koje su gradjani ukazali, koji se odnose na činjenicu da operativni sistemi pojednih državnih organa onemogućavaju ostvarivanje prava na izbor i upotrebu ličnog imena u upravnim aktima i službenim evidencijama.


14. 01. 2022 13:23\nBANJALUKA - Rekonstrukcijia centralne pješačke zone u Banjaluci, od Palate predsjednika do Narodnog pozorišta Repubike Srpske trebalo bi da počne već na proljeće, rekli su iz Odjeljenja za saobraćaj i puteve.\n07. 04. 2020 16:20\nDOBOJ - Mještani prigradskog naselja Bare do Doboja će uskoro dolaziti rekonstruisanom pješačkom stazom dugom 3.650 metara, čija sanacija je nastavljena nakon pauze u javnim radovima.\nBANJALUKA - U okviru druge faze obnove centralne pješačke zone, na potezu kod Palate predsjednika, počela je izgradnja podzemnih instalacija.\nPočela druga faza obnove centralne pješačke zone u Banjaluci\n24. 01. 2020 12:39\nBANJALUKA - U Banjaluci je počela druga faza obnove centralne pješačke zone na potezu kod Palate Republike, u okviru projekta vrijednog 1,2 miliona KM, saopšteno je iz Gradske uprave.\nPočela rekonstrukcija pješačke zone kod Palate predsjednika\n02. 09. 2019 10:12\nBANJALUKA - Prostor između Banskog dvora i Palate Republike pa sve do prvih ugostiteljskih objekata u "parkiću" u Banjaluci uskoro će dobiti potpuno novi izgled jer je danas počela rekonstrukcija ove, građanima omiljene, pješačke zone.\n15. 08. 2019 11:47\nBANJALUKA - Obnova pješačke zone kod Palate predsjednika Republike trebalo bi da počne uskoro, nakon što je izabran izvođač ovog velikog projekta, vrijednog nešto više od 1,2 miliona KM.\n07. 06. 2019 14:26\nBANJALUKA - Dio glavne ulice u centru grada i ovog ljeta biće vikendom pretvoren u pješačku zonu.\nZa nastavak obnove pješačke zone u Banjaluci 1,2 miliona KM\n30. 05. 2019 10:08\nBANJALUKA Za nastavak obnove pješačke zone u centru Banjaluke rebalansom gradskog budžeta za ovu godinu obezbijeđena su 1,2 miliona KM, a tokom juna biće raspisan tender za izbor izvođača.\n15. 04. 2019 08:10\n09. 04. 2019 07:45\nBANJALUKA - Dio glavne ulice u centru grada i ovog ljeta biće oko tri mjeseca vikendom pretvoren u pješačku zonu, potvrdili su u banjalučkoj Gradskoj upravi.\nPješačka zona ispred Palate predsjednika i Banskog dvora u novom ruhu\nBANJALUKA - Druga faza obnove pješačke zone u centru grada biće nastavljena sljedeće godine, odmah po okončanju tekuće obnove Banskog dvora.\nCentar grada samo za pješake\n20. 07. 2018 20:19\nBANJALUKA - Centralna gradska ulica i ovaj vikend biće pretvorena u pješačku zonu. Od 18 časova u subotu pa do pet časova u ponedjeljak, Ulica kralja Petra I Karađorđevića će na dijelu od hotela "Bosna" do Ulice Marije Bursać biti zatvorena za sve četvorotočkaše.\n06. 06. 2018 07:00\nBANJALUKA - Glavna ulica u centru grada od hotela "Bosna" do Narodnog pozorišta RS će od 16. juna vikendom ponovo biti pretvorena u pješačku zonu.\nGlavna ulica u Banjaluci pješačka zona do kraja avgusta\n14. 07. 2017 19:14\nBANJALUKA - Dio banjalučke Ulice kralja Petra I Karađorđevića, od hotela "Bosna" do Ulice Marije Bursać, i ovog vikenda biće pretvorena u pješačku zonu.


Poštovati dogovor o regionalnom predstavljanju | Politika | DW | 20.03.2012\nEvropska komisija očekuje da sve strane poštuju dogovor o regionalnom predstavljanju Kosova postignut prošlog meseca u dijalogu Beograda i Prištine, poručio je danas visoki zvaničnik EK koji je želeo da ostane anoniman.\nOn je rekao da su iz Brisela svim prestonicama u regionu poslate "veoma jasne poruke" sa tekstom sporazuma i zahtevom da se dogovor poštuje. "Dogovor je potpuno jasan, nedvosmislen i zvanično objavljen", rekao je ovaj zvaničnik.\nUpitan da prokomentariše činjenicu da je Priština na nekoliko nedavnih regionalnih sastanaka insistirala da Kosovo bude predstavljeno bez zvezdice ili teksta fusnote, zvaničnik komisije je rekao da je u interesu obe strane, kao i celog regiona, da se dogovor poštuje.\nOn je napomenuo da su predstavnici Srbije ipak pogrešili što su u takvim slučajevima napuštali sastanke, umesto da insistiraju na dogovoru. Dogovor Beograda i Prištine predviđa da Kosovo na regionalnim skupovima bude predstavljeno zvezdicom koja označava da naziv Kosovo ne prejudicira status, uz pozivanje na Rezoluciju Saveta bezbednosti 1244 i mišljenje međunarodnog suda pravde o kosovskom proglašenju nezavisnosti.\nBez fusnote na skupu u Budvi\nMinistar u Vladi Srbije Milan Marković nije učestvovao na konferenciji o LGBT pravima u Crnoj Gori, jer predstavnici Kosova nisu bili predstavljeni u skladu sa odlukom iz Brisela.\nMilan Marković, ministar za ljudska i manjinska prava, državnu upravu i lokalnu samoupravu Srbije nije učestvovao na konferenciji o LGBT pravima u Crnoj Gori, jer predstavnici Kosova nisu bili predstavljeni u skladu sa odlukom iz Brisela.\nOn nije učestvovao na otvaranju konferencije o LGBT pravima "Zajedno protiv diskriminacije", koju je u Budvi organizovala Vlada Crne Gore, jer predstavnici Kosova nisu bili predstavljeni u skladu sa odlukom iz Brisela, saopšteno je u Beogradu. Ministar Marković je trebalo da održi uvodni govor, saopštilo je Ministarstvo za ljudska i manjinska prava, državnu upravu i lokalnu samoupravu.\nJeremić u četvrtak i petak u Briselu\nMinistar spoljnih poslova Srbije Vuk Jeremić prisustvovaće u četvrtak, 22.marta, neformalnoj večeri u Briselu sa kolegama iz Evropske unije i zemalja Zapadnog Balkana, potvrđeno je danas u sedišta EU.\nJeremić je pozvan u skladu sa statusom Srbije kao kandidata za pridruživanje, rekao je na brifingu za novinare visoki zvaničnik Evropske komisije koji je želeo da ostane anoniman.\nNa večeru su pozvani i šefovi diplomatija ostalih zemalja-kandidata, uključujući i Makedoniju, Crnu Goru i Island, naveo je isti izvor. Neformalna ministarska večera je uvod u sastanak Ministarskog sveta u petak, 23.marta, na kome će se uglavnom raspravljati o situaciji na Bliskom istoku i u Pakistanu.\nKljučne reči kosovo, fusnota\nTrajni link http://p.dw.com/p/14O4m\nKo mapu crta... 22.11.2017\nPredsednik srpskog entiteta u BiH Milorad Dodik nije se ustručavao da pred kamerama promeni lice Jugoistočne Evrope. Njegove opasne vizije i snovi služe samo njemu i održavanju njegove moći, smatra Erih Ratfelder.